qundao/data-zh-poetry huggingface dataset:
因病得告
作者：胡承珙
朝代：清

刷鬓微星已自怜，更何心事觊华颠。清时多病终无用，绝域能还亦偶然。半顷荒田春雨后，三间老屋夕阳边。一閒偿尽平生愿，敢为莼鲈效昔贤。
大庾岭
作者：胡承珙
朝代：清

五峤崔巍此最东，天将奇险界蛮中。炎洲气色鱼龙变，阴壑牙须虎豹雄。天末几回瞻北斗，林端犹未换西风。乡书欲寄无黄耳，谁识征人两鬓蓬。
大湖行馆
作者：胡承珙
朝代：清

候馆谁牵马，行厨祗食鱼。异花惊绝域，修竹忆吾庐。木客催寻药，波臣托致书。一沤如许借，自足不求馀。
将往台湾次韵兰卿赠
作者：胡承珙
朝代：清

觚棱昨夜梦瀛洲，踪迹无端出九州。历历风烟诸岛碎，茫茫星斗四天浮。题诗剩欲誇奇观，报国何曾效细流。回首中原青一发，祇应西北倚高楼。跕跕飞鸢堕海烟，天涯只在片帆前。劳生尚欠当归药，浮世原如不系船。偶学泥鸿留爪印，仍随枥马听牙弦。故人珍重临歧意，香火寻盟更几年。
将往台湾次韵兰卿赠·其一
作者：胡承珙
朝代：清

觚棱昨夜梦瀛洲，踪迹无端出九州。历历风烟诸岛碎，茫茫星斗四天浮。题诗剩欲誇奇观，报国何曾效细流。回首中原青一发，祇应西北倚高楼。
将往台湾次韵兰卿赠·其二
作者：胡承珙
朝代：清

跕跕飞鸢堕海烟，天涯只在片帆前。劳生尚欠当归药，浮世原如不系船。偶学泥鸿留爪印，仍随枥马听牙弦。故人珍重临歧意，香火寻盟更几年。
小眠斋口号
作者：胡承珙
朝代：清

半穗香烟万念灰，小眠初醒一编开。何人肯复哀吾老，正用此时持事来。
张瑕瑀为予写扶桑一幅因题其上
作者：胡承珙
朝代：清

水国春阴护板扉，仙葩合与饲蚕肥。茧成如瓮丝如血，不数猩红覆地衣。牡丹祗许和酥黏，金凤惟能蘸甲尖。别有风流传荔谱，赤浆盈椀渍红盐。千丈蟠根碧海东，全胜百日半年红。何因却植通明殿，照彻丹霞影正中。故人几许费燕支，一幅鹅溪写折枝。我亦枯肠苦搜索，为君拈句比红儿。
张瑕瑀为予写扶桑一幅因题其上·其三
作者：胡承珙
朝代：清

千丈蟠根碧海东，全胜百日半年红。何因却植通明殿，照彻丹霞影正中。
张瑕瑀为予写扶桑一幅因题其上·其二
作者：胡承珙
朝代：清

牡丹祗许和酥黏，金凤惟能蘸甲尖。别有风流传荔谱，赤浆盈椀渍红盐。
张瑕瑀为予写扶桑一幅因题其上·其二
作者：胡承珙
朝代：清
体裁：七言绝句

牡丹祗许和酥黏，金凤惟能蘸甲尖。别有风流传荔谱，赤浆盈碗渍红盐。
张瑕瑀为予写扶桑一幅因题其上张瑕瑀为予写扶桑一幅因题其上·其四
作者：胡承珙
朝代：清
体裁：七言绝句

故人几许费燕支，一幅鹅溪写折枝。我亦枯肠苦搜索，为君拈句比红儿。
张瑕瑀明经来郡数日旋回嘉义
作者：胡承珙
朝代：清

共有乘桴兴，曾邀作伴归。海云供画本，番雀识儒衣。为我瓜期误，劳君鹤梦违。衙斋似僧舍，岁莫好相依。白发悲何限，青毡计尚疏。安心原是药，引睡可无书。园吏今为蝶，溪翁昨献鱼。加餐须努力，赢得腹如壶。
张瑕瑀明经来郡数日旋回嘉义·其一
作者：胡承珙
朝代：清

共有乘桴兴，曾邀作伴归。海云供画本，番雀识儒衣。为我瓜期误，劳君鹤梦违。衙斋似僧舍，岁莫好相依。
张瑕瑀明经来郡数日旋回嘉义·其二
作者：胡承珙
朝代：清

白发悲何限，青毡计尚疏。安心原是药，引睡可无书。园吏今为蝶，溪翁昨献鱼。加餐须努力，赢得腹如壶。
彰化道中
作者：胡承珙
朝代：清

晓雨细愔愔，春寒昼屡阴。征衣饶海色，诗句换蛮音。生事依藷蔗，人家恃竹林。归耕无计得，惭愧劝农心。
得告后闲居候代小窗展卷终日萧然率成一律
作者：胡承珙
朝代：清

药炉茶灶小徘徊，依旧埋头故纸堆。门不谁何无客到，笔非画诺已神来。真看海上生明月，莫向风前奏落梅。为问宏农作啸客，不妨尊俎定常开。
惜字歌
作者：胡承珙
朝代：清

吾侪足傲虞姬婿，识字非徒姓名记。伟哉仓圣万古功，一丁差胜两石弓。粪土何人恣狠籍，元经覆瓿不知惜。世人但詈秦始皇，焚馀犹胜为帣囊。何怪荒郊鬼夜哭，不如饱死蠹鱼腹。陈生海外守一毡，抱此区区殊可怜。斯冰骨朽数千载，掩骼埋胔赖生在。更怜近代多好奇，细书布满著色磁。一朝失手甑堕地，泥中恍惚成窑字。陈生见之辄攘臂，大石粗沙竞磨厉。此意堪为学子师，拜经瘗笔徒尔为。嗤他诗礼称儒者，袖有金椎祗控颐。
戏咏树上白头翁
作者：胡承珙
朝代：清

翁姥相呼意转亲，江东子布漫生嗔。伯符公瑾俱夭折，到得白头能几人。
扶桑花
作者：胡承珙
朝代：清

金乌万里翔逸骇，踏折桑枝落东海。胚胎元气成扶疏，锻鍊阳精蓄光采。稠条沃叶墙东隈，烧空擎出玛瑙杯。红绒一线烛龙吐，丹砂万片金炉开。呼工调脂不敢画，认取蟠根出天外。羲辔应从此地升，羿弓定自何年挂。见说长春历四时，斜槎倒插足生机。转瞬荣华羞似槿，向阳心事本如葵。无端流落鱼蛙国，却被时人妄品题。
斐亭即事
作者：胡承珙
朝代：清

旋汲清泉满旧池，遍寻异蘤得新知。未堪谢客呼山贼，且学樊须作圃师。沧海此亭原粒粟，青天终古自游丝。閒来扫地焚香坐，也算平生一段奇。
斗六门至沙连堡
作者：胡承珙
朝代：清

天将奇险界诸蛮，十八重溪湾复湾。负弩屯丁头片羽，裹盐峒女耳重镮。漩涡中有石弹子，老树根多木假山。且说桃源堪避世，白波青嶂讵人间。
新得荔枝一盘即夕邀客食之
作者：胡承珙
朝代：清

山雨频催梅子熟，海风新送荔枝香。试看神女肌如雪，休问麻姑鬓欲霜。穷发加餐聊自慰，攒眉劝客且须尝。天涯岂易逢尤物，未害风流在瘴乡。恨无玉版谒尊师，常笑金盘荐穆之。但劈轻红摇食指，还浮大白沁诗脾。闲来种树能通术，果欲归山岂待赀。信是南游专为口，滞留江海已多时。
新得荔枝一盘即夕邀客食之·其一
作者：胡承珙
朝代：清

山雨频催梅子熟，海风新送荔枝香。试看神女肌如雪，休问麻姑鬓欲霜。穷发加餐聊自慰，攒眉劝客且须尝。天涯岂易逢尤物，未害风流在瘴乡。
新得荔枝一盘即夕邀客食之·其二
作者：胡承珙
朝代：清

恨无玉版谒尊师，常笑金盘荐穆之。但劈轻红摇食指，还浮大白沁诗脾。闲来种树能通术，果欲归山岂待赀。信是南游专为口，滞留江海已多时。
早起至船厂督挽战舰交营
作者：胡承珙
朝代：清

紞鼓连声接曙钟，西郊未别且从容。溪流夜涨潮痕在，沙路朝晴草色浓。归兴鼋鼍殊可驾，旷怀魑魅惯相逢。饱看藏壑频遭徙，一笑虚舟任所冲。
春初种藕池中久不出叶后稍稍出而不繁以为花已无望矣五月间忽发两枝皆红色一枝中含双朵如并头然一则中分三萼形类品字瓣皆表大而里细色则外浅而内深苞裹重叠跗鄂分明曩所罕见诗以纪之
作者：胡承珙
朝代：清

江上多芙蓉，胡为汎瀛海。迂哉任公子，坐钓知几载。六鳌骨已霜，蓬莱竟安在。小池深尺馀，枯萍黏礧磈。汲井疏清泉，种藕将有待。经月无田田，颇疑圃师绐。徘徊重裴？，得叶吾不悔。讵知晓镜中，两枝茁蓓蕾。绛裙足连跗，缃苞玉三采。翡翠巢双栖，鸳鸯翼交綵。伟哉造物者，殷勤意无怠。默识种花心，事半偿且倍。我无锦十重，又乏珠百琲。惟应遂初衣，芰制纫兰茝。旁观见未曾，异种得毋乃。花样竞翻新，一笑付真宰。回看修竹林，四序色不改。
春初种藕池中久不出叶后稍稍出而不繁以为花已无望矣五月间忽发两枝皆红色一枝中含双朵如并头然一则中分三萼形类品字瓣皆表大而里细色则外浅而内深苞裹重叠跗鄂分明曩所罕见诗以纪之
作者：胡承珙
朝代：清
体裁：古风

江上多芙蓉，胡为汎瀛海。迂哉任公子，坐钓知几载。六鳌骨已霜，蓬莱竟安在。小池深尺馀，枯萍黏礧磈。汲井疏清泉，种藕将有待。经月无田田，颇疑圃师绐。徘徊重裴�，得叶吾不悔。讵知晓镜中，两枝茁蓓蕾。绛裙足连跗，缃苞玉三采。翡翠巢双栖，鸳鸯翼交綵。伟哉造物者，殷勤意无怠。默识种花心，事半偿且倍。我无锦十重，又乏珠百琲。惟应遂初衣，芰制纫兰茝。旁观见未曾，异种得毋乃。花样竞翻新，一笑付真宰。回看修竹林，四序色不改。
槟榔笋
作者：胡承珙
朝代：清

青子和灰曾代茗，白肪包箨复中蔬。蛮乡风味新奇剧，坡老徒誇食木鱼。消食平生不讳饥，书来何事戒冰脾。蔗霜蒟酱殊嫌腻，芒角枯肠此最宜。烟雨苍茫暗一林，长镵木柄欲相寻。无因却致韩康伯，枨触中原万里心。
槟榔笋·其一
作者：胡承珙
朝代：清

青子和灰曾代茗，白肪包箨复中蔬。蛮乡风味新奇剧，坡老徒誇食木鱼。
槟榔笋·其三
作者：胡承珙
朝代：清

烟雨苍茫暗一林，长镵木柄欲相寻。无因却致韩康伯，枨触中原万里心。
槟榔笋·其二
作者：胡承珙
朝代：清

消食平生不讳饥，书来何事戒冰脾。蔗霜蒟酱殊嫌腻，芒角枯肠此最宜。
河间府
作者：胡承珙
朝代：清

马头纷落叶，疏树晓苍苍。海色明诸县，河流没大荒。孤烟升野直，一雁度天长。为问当垆女，新篘定可尝。
淡水道中
作者：胡承珙
朝代：清

荦确疲行役，肩舆得暂眠。邮程榕记里，番俗黍为年。鲎柱通沟尾，蚝山出屋颠。乡心托飞鸟，已在夕阳边。
澄台晚眺
作者：胡承珙
朝代：清

寂历斜阳上丽谯，微茫一线鹿门招。小园种树刚春雨，暇日登楼又晚潮。公子风标看白鹭，美人名字记红蕉。天涯滋味蛮乡景，赖有诗情耐可销。
澄台望海
作者：胡承珙
朝代：清

乾坤底处有端倪，蒙叟难令物论齐。河泊望洋休更叹，可知海若亦醯鸡。
灵岩山谒毕秋帆尚书墓
作者：胡承珙
朝代：清

庭院阴阴覆薜萝，尚书祠墓此岩阿。长才只合从簪笔，晚节犹教学枕戈。毕竟圣明持法恕，空闻门馆受恩多。平泉花木浑无恙，几辈西州掣泪过。
甲申1824元旦试笔
作者：胡承珙
朝代：清

怪道参军语带蛮，三年鱼鸟笑人顽。将随鸥下无机地，已在鸦飞不到山。更鼓叠催乡梦短，簿书刚了宦情闲。紫宸青琐高寒处，回首风尘愧鬓斑。
留别张瑕瑀
作者：胡承珙
朝代：清

群儿拍手趁山公，老葛并州气独雄。酩酊乾坤才一马，笑谈辟易已千熊。我行惯值盆翻雨，君去须乘舶趠风。下视蜉蝣何所恋，愿随云将问鸿蒙。读画敲诗且未休，玉山犹恨不同游。三年作客千场醉，万绪萦身一夕抽。各有青毡为故物，相期白首亦风流。芽姜箭菜江南味，领取归时满意秋。
留别张瑕瑀·其一
作者：胡承珙
朝代：清

群儿拍手趁山公，老葛并州气独雄。酩酊乾坤才一马，笑谈辟易已千熊。我行惯值盆翻雨，君去须乘舶趠风。下视蜉蝣何所恋，愿随云将问鸿蒙。
留别张瑕瑀·其二
作者：胡承珙
朝代：清

读画敲诗且未休，玉山犹恨不同游。三年作客千场醉，万绪萦身一夕抽。各有青毡为故物，相期白首亦风流。芽姜箭菜江南味，领取归时满意秋。
病中
作者：胡承珙
朝代：清

一念新罗已杳然，贾胡留滞忽经年。凭陵赤岸疑无地，指点沧溟直际天。岂有奇文誇海外，独饶新病怯尊前。蛮花犵鸟犹知我，客里相看倍可怜。
病起行署后小园
作者：胡承珙
朝代：清

日出能无事，风来便有情。归迟农节误，病久道心生。枹屐行泥稳，椰冠试沐轻。园丁忘我在，荒秽任纵横。
盆中白莲
作者：胡承珙
朝代：清

何必峰头十丈悬，一枝风物便鲜妍。沧溟万里休嫌阔，归去堪乘太乙船。汲井埋盆笑学韩，经旬未得一花看。输他老卒探骊手，唤出冯夷捧玉盘。已是淤泥不染身，肯教脂粉涴天真。有情无恨才能尔，未许龟蒙作解人。饯腊迎凉竟未休，无端诗思动沧洲。年光付与花光送，准拟觥船恣拍浮。
盆中白莲·其一
作者：胡承珙
朝代：清

何必峰头十丈悬，一枝风物便鲜妍。沧溟万里休嫌阔，归去堪乘太乙船。
盆中白莲·其三
作者：胡承珙
朝代：清

已是淤泥不染身，肯教脂粉涴天真。有情无恨才能尔，未许龟蒙作解人。
盆中白莲·其二
作者：胡承珙
朝代：清

汲井埋盆笑学韩，经旬未得一花看。输他老卒探骊手，唤出冯夷捧玉盘。
盆中白莲·其四
作者：胡承珙
朝代：清

饯腊迎凉竟未休，无端诗思动沧洲。年光付与花光送，准拟觥船恣拍浮。
盆中白莲张瑕瑀为予写扶桑一幅因题其上·其一
作者：胡承珙
朝代：清
体裁：七言绝句

水国春阴护板扉，仙葩合与饲蚕肥。茧成如瓮丝如血，不数猩红覆地衣。
盐水港
作者：胡承珙
朝代：清

十月晓寒轻，搴帷问去程。野花檐外朵，蛮鸟树头声。斥地时防晒，沙田近废耕。眼看流寓夥，何计活苍生。
秋杪同人至东湖久憩归过黄园饮于韩家园
作者：胡承珙
朝代：清

海国秋光迟，出郭试一访。野花犹有香，碧草浑无恙。十里见澄潭，环流抱清旷。树簪堤外影，山眉镜中样。一篙划空明，水云互摇漾。可惜在蛮村，好景付孟浪。是时风日佳，晴波绿犹涨。见说湖畔田，馀润资酝酿。耕馀供牛租，钓罢足鱼饷。西顾语海若，回面漫相向。万里安用驯，一沤自神王。吾侪洗眼来，未要烦供张。非无白接䍦，所欠黄篾舫。地偏暂勾留，兴逸转惆怅。何当明月夜，还来听渔唱。清风不入城，送我到东郭。城隅幽僻处，修竹好篱落。谁家数亩园，一径通略彴。亭池未断手，黄垆已寂寞。韩园稍高敞，位置苦参错。清泉更宜引，丛树须一廓。草堂回向南，茅亭尚待缚。一笑悔多事，无人孰商榷。且效袁丹阳，径造不须约。虽无荡云胸，终胜插尘脚。竹里安行厨，深杯竞斟酌。醉卧君莫辞，流光不可捉。夕阳散林影，送客噪双鹊。拦街唱铜鞮，儿童手空拍。醉翁名酿泉，痴儿觅快阁。自非谢幼舆，谁宜置邱壑。
秋杪同人至东湖久憩归过黄园饮于韩家园·其一
作者：胡承珙
朝代：清

海国秋光迟，出郭试一访。野花犹有香，碧草浑无恙。十里见澄潭，环流抱清旷。树簪堤外影，山眉镜中样。一篙划空明，水云互摇漾。可惜在蛮村，好景付孟浪。是时风日佳，晴波绿犹涨。见说湖畔田，馀润资酝酿。耕馀供牛租，钓罢足鱼饷。西顾语海若，回面漫相向。万里安用驯，一沤自神王。吾侪洗眼来，未要烦供张。非无白接䍦，所欠黄篾舫。地偏暂勾留，兴逸转惆怅。何当明月夜，还来听渔唱。
秋杪同人至东湖久憩归过黄园饮于韩家园·其二
作者：胡承珙
朝代：清
体裁：古风

清风不入城，送我到东郭。城隅幽僻处，修竹好篱落。谁家数亩园，一径通略彴。亭池未断手，黄垆已寂寞。韩园稍高敞，位置苦参错。清泉更宜引，丛树须一廓。草堂回向南，茅亭尚待缚。一笑悔多事，无人孰商榷。且效袁丹阳，径造不须约。虽无荡云胸，终胜插尘脚。竹里安行厨，深杯竞斟酌。醉卧君莫辞，流光不可捉。夕阳散林影，送客噪双鹊。拦街唱铜鞮，儿童手空拍。醉翁名酿泉，痴儿觅快阁。自非谢幼舆，谁宜置丘壑。
秋杪同人至东湖久憩归过黄园饮于韩家园·其二
作者：胡承珙
朝代：清

清风不入城，送我到东郭。城隅幽僻处，修竹好篱落。谁家数亩园，一径通略彴。亭池未断手，黄垆已寂寞。韩园稍高敞，位置苦参错。清泉更宜引，丛树须一廓。草堂回向南，茅亭尚待缚。一笑悔多事，无人孰商榷。且效袁丹阳，径造不须约。虽无荡云胸，终胜插尘脚。竹里安行厨，深杯竞斟酌。醉卧君莫辞，流光不可捉。夕阳散林影，送客噪双鹊。拦街唱铜鞮，儿童手空拍。醉翁名酿泉，痴儿觅快阁。自非谢幼舆，谁宜置邱壑。
积雨遣闷
作者：胡承珙
朝代：清

海天风雨欲平沉，六月阴凉袭葛襟。湿气朝看黄耳菌，老怀閒羡白头禽。空阶久任无心滴，野草偏如有意侵。不是维摩频隐几，聊将震撼试潮音。
立冬前一日盖碧轩方泌太守招同音健斋登额总戎集鸿指园看菊因以酥和菊叶煎食之
作者：胡承珙
朝代：清

何必骚人嗅落英，攀条撷叶试新烹。鸿园拂石秋还暖，燕寝凝香晚更清。插帽不妨开笑口，持螯端足了浮生。为君醉草天随赋，合占沧洲吏隐名。
立冬日张瑕瑀馈黄菊花
作者：胡承珙
朝代：清

三年海外愁风雨，九日尊前感岁华。病客朝来添白发，故人秋杪送黄花。炎方本不因人热，正色才能辟物邪。漫说小阳桃李艳，几番用落见天涯。
竹堑
作者：胡承珙
朝代：清

地辟洪荒近，天围渤澥宽。海云生处白，山雨晚来寒。但足鱼羹饭，何须鲎壳冠。时清息烽火，有竹报平安。
绿珊瑚树歌
作者：胡承珙
朝代：清

龙工胡为不自惜，琪树琅玕掷千尺。弃置人家溷厕间，牛栅鸡栖恣狼籍。世人但羡出水赤，石上蟠根多不识。故将本色示人间，任使看朱乱成碧。颇闻此树含毒浆，樊圃可止狂夫狂。愿金如粟马如羊，使君归去垂空囊。明珠薏苡多谤伤，安用绿玉枝交相。酒酣起舞铁如意，七尺珊瑚等闲碎。
衙斋偶成
作者：胡承珙
朝代：清

小庭风细蝶依花，日午黄蜂亦散衙。岂有不平鸣蜥蜴，未知何事闹虾蟆。偶缘碍足思锄草，莫为伤脾便毁茶。树影微欹残梦醒，浑忘身世在天涯。
西螺柑
作者：胡承珙
朝代：清

橙黄橘绿一天愁，赖有尝新慰滞留。欲寄书题三百颗，故人多在海西头。露叶烟枝傍水涯，洞庭春色漫相誇。素罗双帕无由致，不及金盘进御瓜。
西螺柑·其一
作者：胡承珙
朝代：清

橙黄橘绿一天愁，赖有尝新慰滞留。欲寄书题三百颗，故人多在海西头。
西螺柑·其二
作者：胡承珙
朝代：清

露叶烟枝傍水涯，洞庭春色漫相誇。素罗双帕无由致，不及金盘进御瓜。
赠凤山大令杜少京绍祁
作者：胡承珙
朝代：清

云海光中绝点埃，衙斋山色半屏开。传家唐律诗千首，作吏蛮方水一杯。香稻剩留鹦鹉啄，高枝应待凤皇来。筑城敢道非吾事，且觅琅玕万个哉。
辛巳1821二月二十六日鹿港登岸
作者：胡承珙
朝代：清

千骑东方且莫论，牧童迎我海边村。新麰雨足须尤茁，老树风多顶尽髡。地下有怀输虮虱，天涯无兴寄鹏鲲。去年今日车箱梦，瘦马频嘶出国门。
重阳前五日有馈蟹者时予病小愈约同人持螯把酒为乐
作者：胡承珙
朝代：清

平生注尔雅，虫鱼竞细碎。一为捧檄行，此事悄然废。况兼婴痼疾，伏案气辄碍。遂欲弃笔研，恝如农舍耒。终夕守一铛，此腹成药碓。秋风海上来，凉应苏病肺。黄花虽未繁，绿橙已可爱。朝来食指动，寒蒲束几辈。郭索非恶声，蹒跚有馀态。老饕兴忽狂，忍俊不容耐。检点尖团形，商量椒姜配。排日饮亡何，屈指佳节逮。异乡风味恶，赖有故人对。小愈自宜防，大嚼未敢快。庶无劝学误，差免雕虫悔。一触江湖心，扁舟渺虾菜。
闻孙平叔同年移藩粤东
作者：胡承珙
朝代：清

平生好在紫髯翁，此别无因执盏同。去路月明千里外，交情雨散一年中。甘棠旧港依然绿，荔子连山不断红。试上朝台定回首，故人犹滞沃焦东。君才似海常宜近，我计归山苦未能。王式不来应有以，淮阳非卧所能胜。偶看芳草思蛩駏，漫向秋风较鴳鹏。留取怀中书数纸，相思时与剪青灯。
闻孙平叔同年移藩粤东·其一
作者：胡承珙
朝代：清

平生好在紫髯翁，此别无因执盏同。去路月明千里外，交情雨散一年中。甘棠旧港依然绿，荔子连山不断红。试上朝台定回首，故人犹滞沃焦东。
闻孙平叔同年移藩粤东·其二
作者：胡承珙
朝代：清

君才似海常宜近，我计归山苦未能。王式不来应有以，淮阳非卧所能胜。偶看芳草思蛩駏，漫向秋风较鴳鹏。留取怀中书数纸，相思时与剪青灯。
除夕
作者：胡承珙
朝代：清

閒愁不逐酒杯空，赢得衰颜暂借红。花事尚如三月好，灯光又与一年终。海山兜率商归处，香案觚棱忆梦中。为问青春谁是伴，片帆吾已约春风。
雁来红
作者：胡承珙
朝代：清

三年长剑倚天东，手种扶桑映日红。数遍园中閒草木，独将心事托飞鸿。
食荔枝
作者：胡承珙
朝代：清

秦皇汉武未闻道，海上那得如瓜枣。独有仙人冰玉肤，沐雨笼烟住瑶岛。我来海国春正中，屋角如火扶桑红。心知绝世在空谷，彷佛梦到扶荔宫。朝来有酒漾螺盌，眼明见此赪虬卵。龙女金枝烁有光，鲛人火齐堆无算。蓝红江绿漫复誇，倾成风味自一家。餐芳顿欲换肌骨，忍俊谁能惜齿牙。十年以前无此物，衔子飞来烦海鹄。天公著意厚穷荒，应遣分甘到铃卒。万事灰心杜牧之，罪言自著少人知。朅来正值成阴候，只合兹游为荔支。
食荔枝
作者：胡承珙
朝代：清
体裁：古风

秦皇汉武未闻道，海上那得如瓜枣。独有仙人冰玉肤，沐雨笼烟住瑶岛。我来海国春正中，屋角如火扶桑红。心知绝世在空谷，彷佛梦到扶荔宫。朝来有酒漾螺碗，眼明见此赪虬卵。龙女金枝烁有光，鲛人火齐堆无算。蓝红江绿漫复誇，倾成风味自一家。餐芳顿欲换肌骨，忍俊谁能惜齿牙。十年以前无此物，衔子飞来烦海鹄。天公著意厚穷荒，应遣分甘到铃卒。万事灰心杜牧之，罪言自著少人知。朅来正值成阴候，只合兹游为荔支。
齿落
作者：胡承珙
朝代：清

香烟不盈寸，午梦忽已醒。漱口承落齿，蠹穴嵌珑玲。前时辅车动，杌卼久不宁。今兹无所苦，豁如脱关扃。因之悟化理，气候如毒亭。蛮方乏霜霰，冬卉繁郊坰。亦有舍旁树，一岁叶再零。时至自勃郁，气散无留停。人生非草木，造物劳我形。况复煎膏油，自燔以出馨。不如扪吾舌，默坐存黄庭。所惜编贝状，渐次成零星。存者锋亦敝，干莫非新硎。大胾与硬饼，竞欲欺伶俜。稍迟更缺落，饮乳空馀腥。急须为苦笋，脱此青衫青。
姑孰道中
作者：胡承祝
朝代：清
体裁：五言律诗

落日风声壮，孤城匹马还。烟痕疑是水，雪意欲无山。鹊晚群争树，僧寒早闭关。停骖何处所，片石古梅间。
冬夜石庄
作者：胡承诺
朝代：清
体裁：七言律诗

五亩犹闲此夜心，低徊旧犬在修林。听风远激霜榛劲，篝火寒依土锉深。细雨软绵欺酒力，短歌愁绪剧蛩吟。暮年棒檄翻多事，不信前人有陆沈。
冬日柬友人
作者：胡承诺
朝代：清
体裁：七言律诗

鹿皮茵上晓光催，槲叶炉边梦屡回。饭已将身扶杖出，窗虚拟客抱琴来。苍崖映雪寒皲手，翠笋张鱼晚贯鳃。为报城中芳讯蚤，傍檐顷放数枝梅。
复州词
作者：胡承诺
朝代：清

草青烟白若为秋，行客遥怜古复州。最是荒亭宜牧马，材官多住市西头。竟陵太守罢从征，白发老人出郭迎。万姓流亡谁与哭，却留燕语吊空城。
复州词·其一
作者：胡承诺
朝代：清
体裁：七言绝句

草青烟白若为秋，行客遥怜古复州。最是荒亭宜牧马，材官多住市西头。
复州词·其二
作者：胡承诺
朝代：清
体裁：七言绝句

竟陵太守罢从征，白发老人出郭迎。万姓流亡谁与哭，却留燕语吊空城。
夏日郢中集吕工寅宅
作者：胡承诺
朝代：清

多难星霜改，留欢此日同。注床家酿熟，散发石林空。片雨夷陵黑，残霞梦泽红。琼枝犹解渴，况复对车公。古庙幡旗尽，山城埤堄残。浮凉生竹户，返照在松峦。郢酒风偏快，湘筠泪未乾。飞觚聊送目，双鹄下云端。
夏日郢中集吕工寅宅·其一
作者：胡承诺
朝代：清
体裁：五言律诗

多难星霜改，留欢此日同。注床家酿熟，散发石林空。片雨夷陵黑，残霞梦泽红。琼枝犹解渴，况复对车公。
夏日郢中集吕工寅宅·其二
作者：胡承诺
朝代：清
体裁：五言律诗

古庙幡旗尽，山城埤堄残。浮凉生竹户，返照在松峦。郢酒风偏快，湘筠泪未乾。飞觚聊送目，双鹄下云端。
宿西林寺一如律师房
作者：胡承诺
朝代：清
体裁：五言律诗

松门入法堂，留宿就绳床。长老玄言简，空山药草香。一灯衔石壁，片月隐岩房。中夜梵音阕，清泉出上方。
广陵词
作者：胡承诺
朝代：清
体裁：七言绝句

高楼灯火拂残烟，翠袖吴姬弄管弦。弹罢连江寒雨曲，夜深人散广陵船。
故宫行
作者：胡承诺
朝代：清
体裁：古风

真人昔时归旧里，基承十世岁三豕。嘉靖十八年己亥。今日不见庆云宫，兵家纵横住其中。箜篌羯鼓羌笛塞。薄暮凄凉听不得。行道咨嗟叹者谁，大父皆是沛中儿。宫中种菜不种黍，乱挖土蚕掘野鼠。当时飞鸟不敢宿，椎牛满处堆牛骨。民家有地官为勘，官地无主人自占。营房参差幅不正，详写文书给官印。尚有老珰仍不死，宫外砍柴卖宫里。如今己亥才三过，百二十年变态多。
田家
作者：胡承诺
朝代：清

村巷犹未白，众鸡喧我庐。有生宜相养，夫耕妇亦锄。夫妇勤力作，教儿强学书。一饭常苦饥，唧唧倚门闾。潦深云梦野，直临万顷余。露下荷花香，蝉鸣稻叶疏。吾身聊自适，人世复何如。六月犹不雨，旱云若烟火。桔槔引长渠，银汉光{巾可}？。邻里皆兄弟，一饭无偏颇。楚泽有高士，寄声来道左。遗我瓮头春，不减刘白堕。青青水上萍，露气清独坐。渚田蒲稗深，蓊郁若溪洞。荷锄来长风，偶作还成梦。杖藜者谁子，颇怀阮公恸。曾游燕赵间，金组色不动。偃息归茅宇，开径期二仲。方池百余步，清浅可玩弄。游女采荷芰，我心能无恫。田雀非一种，小大相追随。决起十步中，窃食播谷时。墙头连阡陌，瓜熟豆离离。竭力营宿饱，岁晏常苦饥。东邻多嘉树，西邻多枯枝。柔条鲜且绿，顾我终不移。田家尽东作，闭门荫桑榆。鸡犬原无猜，群雀来哺雏。柳下闲筐笼，井边虚辘轳。我亦采上药，褰裳渡前湖。仙经秘黄精，玉女洗菖蒲。不见汝南翁，跳身入玉壶。
田家·其一
作者：胡承诺
朝代：清
体裁：古风

村巷犹未白，众鸡喧我庐。有生宜相养，夫耕妇亦锄。夫妇勤力作，教儿强学书。一饭常苦饥，唧唧倚门闾。潦深云梦野，直临万顷余。露下荷花香，蝉鸣稻叶疏。吾身聊自适，人世复何如。
田家·其三
作者：胡承诺
朝代：清
体裁：古风

渚田蒲稗深，蓊郁若溪洞。荷锄来长风，偶作还成梦。杖藜者谁子，颇怀阮公恸。曾游燕赵间，金组色不动。偃息归茅宇，开径期二仲。方池百余步，清浅可玩弄。游女采荷芰，我心能无恫。
田家·其二
作者：胡承诺
朝代：清

六月犹不雨，旱云若烟火。桔槔引长渠，银汉光{巾可}？。邻里皆兄弟，一饭无偏颇。楚泽有高士，寄声来道左。遗我瓮头春，不减刘白堕。青青水上萍，露气清独坐。
田家·其二
作者：胡承诺
朝代：清
体裁：古风

六月犹不雨，旱云若烟火。桔槔引长渠，银汉光■�。邻里皆兄弟，一饭无偏颇。楚泽有高士，寄声来道左。遗我瓮头春，不减刘白堕。青青水上萍，露气清独坐。
田家·其五
作者：胡承诺
朝代：清
体裁：古风

田家尽东作，闭门荫桑榆。鸡犬原无猜，群雀来哺雏。柳下闲筐笼，井边虚辘轳。我亦采上药，褰裳渡前湖。仙经秘黄精，玉女洗菖蒲。不见汝南翁，跳身入玉壶。
田家·其四
作者：胡承诺
朝代：清
体裁：古风

田雀非一种，小大相追随。决起十步中，窃食播谷时。墙头连阡陌，瓜熟豆离离。竭力营宿饱，岁晏常苦饥。东邻多嘉树，西邻多枯枝。柔条鲜且绿，顾我终不移。
秋夜宿汉上禅房
作者：胡承诺
朝代：清
体裁：五言律诗

长廊从稍次，飞雨飒前山。晚磬圆香内，明灯软语间。黑菰藏水马，红芰擘鱼蛮。秋色官湖近，何人待月还。
移舟青阳避溃兵也
作者：胡承诺
朝代：清
体裁：五言律诗

钲鼓暗江濆，荆门辟舍军。雁惊秋浦水，人乱敬亭云。候馆春风至，山城晓漏闻。师行何所畏，四海尚同文。
章锦衣歌
作者：胡承诺
朝代：清
体裁：古风

章子章子尔何为，教授里门称塾师。满堂不作洛生咏，尽是黄口宁馨儿。何时徙业为老儒，尔家先世我所知。高皇提剑破历阳，元兵采石列秋霜。苍龙喷沫天堑翻，扬鬐一跃开平王。尔祖先登旗蝥弧，共向青丘猎猰貙。功成授爵百夫长，子孙世世与剖符。勋家息胤不外补，至君犹隶执金吾。讵意一朝有翻覆，恶鸟狂飞啄金屋。小臣绝髯不可攀，吞声饮血道傍哭。在昔千牛曾备身，只今牢落曲江滨。箙中鸷羽装银镝，经岁尘封挂素壁。犀筋片片尽凋残，纻弦一一将离析。往时六箸十二棋，铮铮博矢响瓴甋。今日相从袁彦道，投琼四顾皆坚敌。长安城南酒楼高，楼上弹筝夜吹笛。楼下照灼石榴花，此时贳酒与君吃。半酣起舞云漫漫，坐中说剑风淅淅。持梁刺齿尔乡人，乌臼马角为谁激。君不见于期馆前客不来，荆轲池畔水空击。看君不合长数奇，章子章子尔何为。
至湘潭谢鲁玉招饮
作者：胡承诺
朝代：清
体裁：七言律诗

曲岸浮烟翠筱低，园林深树隐黄鹂。楚人门巷潇湘色，远客归来梅雨溪。入座杯觞愁里尽，泊船灯火望中迷。应知别后思芳杜，青草湖南日影西。
荥泽道中
作者：胡承诺
朝代：清
体裁：五言律诗

朝光各有象，春气助为容。野润含芳草，山明数匿峰。连天河色浅，匝树水云重。广武英雄逝，应狂阮嗣宗。
郑州道中望周世宗陵
作者：胡承诺
朝代：清
体裁：古风

五季十三君，显德称有道。继乱骋英图，扶义拥大宝。中权帷幄深，前锋技击好。虎旅清雄霸，龙骑跃丹漅。国步尚危浅，惊飙折何蚤。徯予去委裘，助顺移苍昊。一乘归蓟祝，五畤异丰镐。荆坟寄空山，寝宫无遗燎。玉箫咽清夜，银凫没幽沼。仿佛见袄云，徘徊宿怪鸟。异代颇蒸尝，有司亦草草。征车过其旁，尘沙阅昏晓。
长沙晚春
作者：胡承诺
朝代：清
体裁：五言排律

楚国皆奇秀，洞庭云最多。胡为江上客，无奈晚春何。潭影涵芳芷，山光带女萝。红兰吹野艇，白鸟下青波。响绝轩皇乐，悲连屈子歌。自伤卑湿地，丧乱复经过。
陵阳山水歌
作者：胡承诺
朝代：清
体裁：古风

前陵阳，后秋浦，此间诸山植如堵。丹霞委兮素霓敷，郁郁乎天阙地肺之名区。鼓蠡东迤走奇峰，直饮新安江水中。珠林翠崿影芙蓉，颇有乳泉石池流淙淙。或悬一发于碍风回日之高标，或藏一缕于停云隐雾之深松。猛兽斑而驯伏，翔鸾碧而裔容。黄山内外别有天，潜与匡庐句曲通云烟。昔人放鱼得放龙，龙去山空心悠然。报以素书盈一卷，教以服食蚤学仙。自是其身有仙骨，龙来迎上陵阳山。山下旧樵侣，遥从山半语。为问钓车今安在，依然昔时予共女。情昵起长叹，伫立久盘桓。欲及浮丘偕子晋，毛褐金策白云间。凡体尘心将不去，黄鹤千龄呼子安。岭头竦绝望八荒，心愉悦兮目苍茫。扪取斗牛接飞星，缥缈数峰横东溟。苔梁一别，石门幽绝。柏实岩古，松风响辍。俄顷髓凝，他年冶裂。涧花著雨焚，天香向晴爇。君行至此欲何为，何事春风祇骚屑。
题西塔寺
作者：胡承诺
朝代：清
体裁：五言律诗

巾江逢乱后，西塔遂荒凉。坐冷生公石，林虚雁字堂。天风吹古殿，人迹响空廊。薄暮湖烟起，楼台隐夕阳。
游石嵓山次壁间韵
作者：胡承谱
朝代：清
体裁：七言律诗

乱峰环绕一峰巉，杖策寻幽到石岩。古寺云烟隔钟磬，高秋风雨满松杉。扫除世事经千卷，摩荡愁怀剑一函。我欲吟诗登绝顶，长空飞鸟夕阳衔。
挽张之洞联
作者：胡振平
朝代：清
体裁：联

天生李公，为唐室数百余年社稷；世称潞国，似汾阳二十四考中书。
关帝庙联
作者：胡敬
朝代：清
体裁：联

圣至于神，荐馨历千载而遥，如日月行天，江河行地；湖开自汉，崇祀值两峰相对，有武穆在北，忠肃在南。
太白楼联
作者：胡敬
朝代：清
体裁：联

公昔登临，想诗境满怀，酒杯在手；我来依旧，见青山对面，明月当头。
岁朝图
作者：胡敬
朝代：清

铜槃蜡滴无声腻，向晓双垂花绮丽。火拨松明灰渐多，彩旭曈曈射兰砌。清尊旨酒陈满堂，柏叶色翠椒花香。莱衣次第起为寿，贺岁车笑门前忙。披看此图境清绝，儿女青红嫌点笔。却将数笔写梅花，屋角横斜破香色。花光鬓影朗照中，但觉满幅皆春风。添豪更尔弄狡狯，两颊酒带屠苏红。人生但得左顾孺人右稚子，趺宕生涯寄文史，安问在朝还在市。屈指团栾乐事多，三百六旬从此始。
崇文书院仰山楼联
作者：胡敬
朝代：清
体裁：联

闭户自精，云无心以出岫；登高能赋，文异水而涌泉。
方湛崖春堤试马图
作者：胡敬
朝代：清

垂杨匝地春如织，紫燕黄莺飞帖帖。裙腰绿尽湖上堤，一点星流草头疾。鬓痕鞭影花光中，侧耳四蹄如有风。举头西望忽大笑，正值京华吹软红。快意人生有如此，翩翩貌出佳公子。我愿相从薄笨车，千里之行共君始。黟山迢递漫思家，如此明湖尽足夸。胜他席帽黄埃客，贪看长安一日花。
暮春偕小米由云栖抵理安回至南屏晚眺
作者：胡敬
朝代：清

薄雾不成雨，霁景明朝晖。行行准芳塍，麦老豆荚肥。传闻竹深处，有士开禅扉。岂惟竹径深，水绕山亦围。竹深不见天，零露午未晞。此中得延伫，日暮应忘归。何必定入门，妙理悟者稀。归途缘江行，西折入幽邃。四山何娟娟，雨洗出新翠。江如对豪客，到此觌佳丽。溪流导我行，峰峰启还闭。层崖夹丛筱，日色不到地。虚亭翼然迎，晓我行已至。但闻云外钟，不见山中寺。逶迤石屋岭，罨蔼南屏山。森然列翠屏，势欲全湖环。看山贵看色，岂必穷登攀。譬如绝代人，望远尤珊珊。参差倚岩树，掩映峰孱颜。浓翠暖欲飞，荡漾如层澜。微风一披拂，散入虚无间。此景静中会，欲画无荆关。
暮春偕小米由云栖抵理安回至南屏晚眺·其一
作者：胡敬
朝代：清

薄雾不成雨，霁景明朝晖。行行准芳塍，麦老豆荚肥。传闻竹深处，有士开禅扉。岂惟竹径深，水绕山亦围。竹深不见天，零露午未晞。此中得延伫，日暮应忘归。何必定入门，妙理悟者稀。
暮春偕小米由云栖抵理安回至南屏晚眺·其三
作者：胡敬
朝代：清

逶迤石屋岭，罨蔼南屏山。森然列翠屏，势欲全湖环。看山贵看色，岂必穷登攀。譬如绝代人，望远尤珊珊。参差倚岩树，掩映峰孱颜。浓翠暖欲飞，荡漾如层澜。微风一披拂，散入虚无间。此景静中会，欲画无荆关。
暮春偕小米由云栖抵理安回至南屏晚眺·其二
作者：胡敬
朝代：清

归途缘江行，西折入幽邃。四山何娟娟，雨洗出新翠。江如对豪客，到此觌佳丽。溪流导我行，峰峰启还闭。层崖夹丛筱，日色不到地。虚亭翼然迎，晓我行已至。但闻云外钟，不见山中寺。
洪武船符
作者：胡敬
朝代：清

双单殊。惟船编字水与信，大川赍涉皆通涂。亦有泽国用龙节，法三代意摹为图。诏文纪年玺加后，四角灿烂花盘纡。例非大僚概勿给，郑重想见高皇谟。是年始命棣节制，王气已隐钟燕都。兵兴渡江不用楫，宣召可有金符无。然其立法自详审，倡乱远先防驿夫。后来趋便易勘合，此符弃竟同关繻。祖宗良法玩不守，中使四出周防疏。无何濒海置市舶，倭寇扰遂连三吴。楼船峨峨指吕宋，矿采万里挠师徒。尔时徵调遍天下，符纵复造难供儒。乃知经国首除弊，方幅凛此尺一书。祇愁岁久弊还作，盗取翻笑侯生迂。摩挲黄麻三叹息，有人智出符之余。
英煦斋师所藏天启三年小铁斧歌
作者：胡敬
朝代：清

披图足徵明祚败，如鉴写形蓍测卦。霜刃休看寸铁轻，三百年基斲全坏。九重多暇工雕锼，故剑肯向忠良求。纷纷章奏弃不省，可怜神似东昏侯。吁嗟弄兵兵以至，杨左诸臣空望治。谶成委鬼与茄花，劈正徒劳殿楹置。想见经营费匠心，藉娱长昼法宫深。太阿倒授他人柄，遂令神州叹陆沈。大东小东纵寻斧，谠士吞声狂竖舞。走马廷前督内操，那惜金钱输左府。挥戈难返日舍三，寇锋遍野民何堪。六州铸铁真成错，事到桓灵不忍谈。
蕙窗见招病以诗谢
作者：胡敬
朝代：清

膻芗屏置已兼旬，病不能同酒一巡。郭北箪瓢新乐事，城南韦杜旧游身。跛还增媚吾邱衍，伤竟成忧乐正春。欲领瞎堂师棒喝，怕风愁雪又因循。
过东平州城
作者：胡敬
朝代：清

入城才数里，行尽又荒郊。春浅树阴薄，路歧车辙交。乱山迎马首，斜照入鞭梢。一宿投村店，风吹屋上茅。
雨过塘栖
作者：胡敬
朝代：清

人家临水启柴扉，生计年年付钓矶。野艇过桥波影乱，长廊遮路屐声稀。云阴不散禁寒定，鸦阵难高带湿飞。徙倚风前意无限，篷窗间对雨霏微。
登香山
作者：胡文灿
朝代：清

古柏参天合，空山淡夕曛。冷风吹落叶，独鹤引归云。香径寒花落，飞泉曲涧分。村墟何处是，樵唱隔烟闻。
晚登砂山
作者：胡文炳
朝代：清

春山翠欲滴，晓起入云峰。露湿松衫冷，烟开岛屿空。幽禽闲唤侣，古寺远闻钟。欲听空王法，高流未易逢。
山行
作者：胡文翰
朝代：清

遥山信步到，一半不知名。红树路旁出，白云横上生。折花妨鸟语，驱石激泉声。清磬响幽寺，空林秋月明。
挽彭玉麟联
作者：胡昌俞
朝代：清
体裁：联

不惜死，不爱钱，古往今来两少保；为先忧，为后乐，江湖廊庙一诸生。
泉南十柳田家图
作者：胡昌基
朝代：清

占得幽居泖一弯，门前垂柳绿阴环。晚潮过后桔槔静，坐听蝉声出树间。白板双扉黄土墙，场开碌碡午风凉。故人有约来相访，家在珠溪第几庄。
泉南十柳田家图·其一
作者：胡昌基
朝代：清

占得幽居泖一弯，门前垂柳绿阴环。晚潮过后桔槔静，坐听蝉声出树间。
泉南十柳田家图·其二
作者：胡昌基
朝代：清

白板双扉黄土墙，场开碌碡午风凉。故人有约来相访，家在珠溪第几庄。
挽张之洞联
作者：胡昌炽
朝代：清
体裁：联

以国民教育为功，并世差同俾士麦；还渤碣英灵之气，百年相望纪河间。
小楼
作者：胡星阿
朝代：清

银河欲坠花影湿，小楼夜半东风入。绣帘卷断金凤凰，玉人独抱凉蟾泣。琐窗往来云气旋，双成驾龙出紫烟。粉蛾空老屏风边，有石莫补离恨天。
楼上
作者：胡星阿
朝代：清

楼上银河冻不流，后房圆帐鹔鹴裘。红栏碧树寒相倚，露索烟铃语未休。枫峡晓云神女去，芝田残月魏王游。金蟾睡稳桑枝暗，花雾空成一夜愁。
瞻云街
作者：胡星阿
朝代：清

瞻云街左旧人家，望断春风去路赊。一自倚帘吹柳絮，至今和雨梦梨花。层轩绮月抛红豆，苦竹江烟怨绿华。瑶草玉沙仙洞晚，小桃空落半溪霞。瑶窗屈曲倚崇阿，金染斜阳碧染莎。帘幕晓寒鸠雨细，池塘春静燕泥多。桂旌冉冉迷湘竹，莲步盈盈隔汉波。为问画楼西畔路，花香月色近如何。
瞻云街·其一
作者：胡星阿
朝代：清

瞻云街左旧人家，望断春风去路赊。一自倚帘吹柳絮，至今和雨梦梨花。层轩绮月抛红豆，苦竹江烟怨绿华。瑶草玉沙仙洞晚，小桃空落半溪霞。
瞻云街·其二
作者：胡星阿
朝代：清

瑶窗屈曲倚崇阿，金染斜阳碧染莎。帘幕晓寒鸠雨细，池塘春静燕泥多。桂旌冉冉迷湘竹，莲步盈盈隔汉波。为问画楼西畔路，花香月色近如何。
挽曾纪泽联
作者：胡朝际
朝代：清
体裁：联

四裔抗棱，华夏同声钦使节；五旬遽逝，名王垂泪访遗容。
九日南楼留别
作者：胡期恒
朝代：清

不为悲秋感不禁，朝来怅别倍萧森。望云空下思亲泪，饮水犹存报主心。风雅凭谁传爵里，江山此日惜登临。伐檀深愧诗人意，剩有楼头几醉吟。
滟滪堆
作者：胡期恒
朝代：清

大江西来四千里，争入一线夔门天。夔门偪仄不肯受，回波卷浪青云巅。白盐赤甲互掎角，日与水斗寻戈鋋。巴蜀雪消春涨发，何人敢放东吴船。奇哉峡口滟滪石，巍然独立江中间。白帝逶迤作屏幛，瞿塘环绕如晶盘。千溪万壑雷电激，中流一柱来当前。有时如象又如马，出没变化难言诠。江流纵强亦退听，势穷力竭翻求怜。步依滟滪不敢肆，安流而下生洄澜。夔门巫峡二百里，本为险地今平川。乃知天意畏倾覆，留此要令江无权。共传禹功费镌凿，巨灵神斧开烟峦。至今百神递呵护，绝顶不敢停鹰鹯。朝宗万派必经此，好与嵩岳名俱传。
立春内江即事
作者：胡期恒
朝代：清

玉垒峰晴翠作堆，金堂水暖碧波洄。寒从昨夜三更减，人与春风一日来。紫陌未飘京兆柳，红妆争插寿阳梅。酒炉依样临邛好，只少雍容车骑才。
蒋叔程过访余以病未面复见寄一律次韵答之
作者：胡期颐
朝代：清

自信嵇康七不堪，残年决计返江南。屋梁落月添离思，天际飞鸿渺去函。羡子才如千里马，笑予身似再眠蚕。携来佳句浑忘病，更拟寻山看晓岚。
湖庄春望
作者：胡本棨
朝代：清

望入平皋路，风光面面分。山青前日雨，树绿满湖云。僧梵随云落，渔歌隔水闻。为沽一壶酒，烂醉倚斜曛。
临邛酒肆
作者：胡本绅
朝代：清

驷马高车大丈夫，如何拙计事当炉。不知捧节临邛日，腆面羞颜酒肆无？
九折
作者：胡本绅
朝代：清

王阳叱驭上危陂，为国忘身礼亦宜。我是江南寒素士，因何乘险历嵚巇。
到家口占以慰内子
作者：胡本绅
朝代：清

崎岖历尽又归来，半载愁颜一笑开。室免漂风安梓舍，天留爱日永兰陔。立锥岂遂真无地，避债何妨再筑台。自有千秋卿识否？白云深处胜蓬莱。
寿吴翊之先生九十
作者：胡本绅
朝代：清

古人重忧勤，忧勤皆寿考。今人贪欢娱，欢娱多折夭。延陵有封翁，齿德为国宝。年逾洛水英，貌比商山皓。诗书课子孙，田园足蔬稻。福寿有如斯，梓桑都压倒。谁知驹犊年，驰驱无暮蚤。迨乎烟尘生，栩棘集羽鸨。施舍及存亡，诚求还赤保。抱此饥溺心，乡闾忘旱涝。天道每好还，报施争迟早。燕山窦禹钧，阴德回苍昊。磨鍊出精神，胜食安期枣。从古晚晴佳，夕阳无限好。
甲申游蜀乙酉夏闻亲病遄归感而赋此二首
作者：胡本绅
朝代：清

归计迫匆匆，征程百感丛。光阴惊过鸟，事业慨冥鸿。囊累刘公解，途嗟阮子穷。一年流水逝，惭愧说桑蓬。何事复盘桓，因人热总寒。扶舆空羡岳，贳药急需韩。世味谙鸡肋，浮生藐鼠肝。愿今归去也，菽水久承欢。
甲申游蜀乙酉夏闻亲病遄归感而赋此二首·其一
作者：胡本绅
朝代：清

归计迫匆匆，征程百感丛。光阴惊过鸟，事业慨冥鸿。囊累刘公解，途嗟阮子穷。一年流水逝，惭愧说桑蓬。
甲申游蜀乙酉夏闻亲病遄归感而赋此二首·其二
作者：胡本绅
朝代：清

何事复盘桓，因人热总寒。扶舆空羡岳，贳药急需韩。世味谙鸡肋，浮生藐鼠肝。愿今归去也，菽水久承欢。
岳阳楼
作者：胡林翼
朝代：清
体裁：联

杜老乾坤今日眼；范公忧乐昔人心。
挽曾国藩父联
作者：胡林翼
朝代：清
体裁：联

帝与重臣，澄清江汉；天留大老，笑傲扶桑。
挽林则徐联
作者：胡林翼
朝代：清
体裁：联

报先帝而忠陛下，两朝开济属宗臣，表续出师，千古英雄同下泪；佐天子以活百姓，万口欢呼起司马，家传画像，四方妇孺亦知名。
挽罗殿臣巡抚
作者：胡林翼
朝代：清
体裁：联

世治正神为人，世乱正人为神，一室贞魂光国牒；大节忠臣不生，大名忠臣不死，千年遗恨付胥涛。
挽罗泽南联
作者：胡林翼
朝代：清
体裁：联

公来使我生，公去使我骇，公逝使我悲，七尺躯系天下安危，存宜尸祝，没宜尸祝；贼至还他战，贼退还他守，贼炽还他死，一腔血酬半生知遇，成亦英雄，败亦英雄。
斋联
作者：胡林翼
朝代：清
体裁：联

池圃足高卧；图书供古欢。
湖北厘金局联
作者：胡林翼
朝代：清
体裁：联

天子何忍伤民财，因小丑猖狂，扰兹守土；地丁不足济军饷，愿大家慷慨，输此厘金。
赠于瀛舫联
作者：胡林翼
朝代：清
体裁：联

心声相感鹤欲舞；笔力所至花为香。
黄鹤楼联
作者：胡林翼
朝代：清
体裁：联

黄鹤飞去且飞去；白云可留不可留。
巧对
作者：胡某
朝代：清
体裁：古风

风吹柳叶背朝天，足见眼前轻薄；雪压竹枝头抢地，只因腹内空虚。
挽张之洞联
作者：胡树人
朝代：清
体裁：联

千秋宝录传金鉴；一片冰心在玉壶。
挽张之洞联
作者：胡棣华
朝代：清
体裁：联

决大疑、定大计，功在社稷；生也荣、死也哀，望重裨瀛。
台阳笔记题词
作者：胡森
朝代：清

地准三万六千馀里之程途，耳目未遍心模糊。琅环石室有丹符，阐微泄秘如画图。典坟未考肠已枯，一得台阳笔记如获珠。反复玩索，胜览陆公之书厨。火山、玉山等方壶，嵚奇光怪造化炉。芳园、浊水景气殊，艳冶离奇超寰区。石礁铁沙多忧虞，澎湖灿烂撑珊瑚。番钱妙巧誇锱铢，鸦片名烟法当诛。蛤仔烂地称膏腴，琉球使过船吹竽。八尺门鲤五色驱，金包穴吐硫磺酥。漳泉粤庄为德隅，义民叠出看于于。吁嗟兮长吁，观此一卷无多犹截蒲，胡以奇山异水能横铺。风土人物随心摹，经济中藏名言俱。斯编作者问谁乎，东鲁昔任东宁之老儒。
铁枪歌
作者：胡正基
朝代：清

铁枪归，铁枪归兮人不归。枪本经历手中物，用以杀贼如点笔。关索岭云接烽烟，狆苗蚁集盈万千。死守粮台誓报国，挺枪一呼率众先。相距七昼夜，杀伤互枕藉。力尽无援兵，慷慨气不下。回顾残卒有几人，木石又戕我同寅。可怜孑立难转斗，掷枪付仆甘殒身。仆负此枪报大府，悬赏求尸幸未腐。僵卧山坳深堑中，尚握空拳髯奋怒。寂寞城南武侯祠，一棺谁奠酒一卮。谁何记室今安之，有子间关冒锋镝。见枪大恸几欲绝，八千里路枪同挈。六月归舟抵汉塘，铁枪红缨风飘扬。呜呼！柩归枪亦归，枪归谁云人不归。
朱行人词
作者：胡永焕
朝代：清
体裁：五言律诗

太学声名壮，崎岖问故君。生持苏武节，死对岳王坟。马角空流涕，龙庭漫策勋。中州存定论，遗恨满南云。
台阳笔记题词
作者：胡泉
朝代：清

胸中无万卷，下笔涂来俗未免。足底不千里，眼界难宽井蛙耻。此中至意知者谁，游子壮夫为能为。昨见东鲁笠山先生之所作，瑰奇瑰异复磅礴。山水人物一卷装，惊心炫目说台阳。愧我饥驱三十年，竟无尺幅描云烟。今作稗官催军船，篷窗诵读，恍如海外雄观来眼前。
台阳笔记题词用陶韵又成一首
作者：胡泉
朝代：清

一见即心契，关心只在诗。我却寡所谐，惟君独任之。台阳十四策，海外写雄思。雄思何所寄，经济趁清时。天地逆旅耳，此编传在兹。鸡林走商贾，声价不人欺。
挽张之洞联
作者：胡浚
朝代：清
体裁：联

武乡侯淡泊明志；韩魏公勤劳王家。
挽张百熙联
作者：胡浚
朝代：清
体裁：联

蓄道德，能文章，学者仰如山斗；矢忠贞，忘险难，天子倚作股肱。
游黄庭观
作者：胡润
朝代：清
体裁：古风

我游黄庭风景暮，拄杖登危无好遇。怪见千夫伐老松，州郡督邮走无数。龙麟短橛送飞岩，凤羽长梢委散雾。㩳身直上飞仙石，下见龙潭郁吼怒。老龙奋髯亦何为，昨夜雷声雨骤注。千嵌万窦争一门，不见潺湲有旁赴。闻道山灵拥百脉，吮涧汲岩归此路。神物难悦转生嗔，凭高喷沫倾一吐。排山倒海势莫当，千里闻声悚百惧。临流倚杖正太息，俄顷阴云复四布。初看苍狗呵祝融，次第诸山一气锢。游氛雾凇迷人来，对眼不能辨近树。走避山房两脚倾，芒鞋倒足皆失措。雷电高冈倍有权，风雨荒山益生怖。中夜起坐畏霹雳，天威在手傥一误。又恐巨灵挈山逃，乾坤老腐将安厝。转笑黄庭成梦游，许身魏媪得无忤。逝将去此适何乡，满目凄凉对泥塑。
游黄庭观
作者：胡润
朝代：清

我游黄庭风景暮，拄杖登危无好遇。怪见千夫伐老松，州郡督邮走无数。龙麟短橛送飞岩，凤羽长梢委散雾。身直上飞仙石，下见龙潭郁吼怒。老龙奋髯亦何为，昨夜雷声雨骤注。千嵌万窦争一门，不见潺湲有旁赴。闻道山灵拥百脉，吮涧汲岩归此路。神物难悦转生嗔，凭高喷沫倾一吐。排山倒海势莫当，千里闻声悚百惧。临流倚杖正太息，俄顷阴云复四布。初看苍狗呵祝融，次第诸山一气锢。游氛雾淞迷人来，对眼不能辨近树。走避山房两脚倾，芒鞋倒足皆失措。雷电高冈倍有权，风雨荒山益生怖。中夜起坐畏霹雳，天威在手傥一误。又恐巨灵挈山逃，乾坤老腐将安厝。转笑黄庭成梦游，许身魏媪得无忤。逝将去此适何乡，满目凄凉对泥塑。
赋得闲居少邻并
作者：胡润
朝代：清

江流汩汩草萋萋，地阔天长景不齐。尽可朝蓑渔楚泽，还能晚饭煮青泥。扶桑总辔江天渺，昆阆扬音岛屿迷。转信吾生同瓮瓿，茫茫何处出醯鸡。
赠朱广文
作者：胡润
朝代：清

别后因贫仕，相逢感索君。官从文字冷，迹与宦情疏。旅食惊新稻，秋风忆旧蔬。有亲皆白发，对我煮江鱼。
赠朱广文
作者：胡润
朝代：清
体裁：五言律诗

别后因贫仕，相逢感索居。官从文字冷，迹与宦情疏。旅食惊新稻，秋风忆旧蔬。有亲皆白发，对我煮江鱼。
送鲁留耕回新城
作者：胡润
朝代：清

司业辞承明，云霄生快羽。短翮望高抟，谁与量天步。诸生叩马留，截鞭苦不悟。口赋三宜休，焉能为君住。庆受不出东都门，到今可有汉家傅。汉家供帐几醉醒，夕阳回首梦送寤。
吴山观潮
作者：胡渭生
朝代：清

扶桑东极水云昏，溟涨连天入海门。白鹭千群沙际影，青螺数点雪中痕。石当罗刹声偏走，风折西泠势益奔。徙倚伍胥祠下望，鸱夷信有未招魂。
送梅主簿子马之长沙得深字
作者：胡潜
朝代：清
体裁：五言律诗

忆子脂车久，淹留乃至今。离情吴市酒，秋色楚臣心。傲逐世途减，贫怜宦后深。襄阳问耆旧，挥手岘山岑。
张石舟与何子贞既构顾先生祠刻亭林年谱成因得睹蔡小石司业家藏万年少秋江别思图图作以赠亭林者也石舟与子贞各摹其画及识语并程氏易畴题跋装为卷石舟手书亭林赠万举人诗又所作次顾韵题此图诗补成顾祠秋祭诗并录于卷属赋诗得五言一首
作者：胡焯
朝代：清

先生圣人徒，间世乃一逢。古音吹伶伦，调以嶰谷筒。四部付日知，百川导之东。郡国有利病，昭然发其蒙。平生求友心，择善得所从。如登东鲁堂，七十为齐踪。艰贞守薇蕨，九州一飞蓬。城南旧寄居，释家檐宇重。庑下想遗躅，摩挲见双松。二君实创议，构祠植垣墉。陈书会朋旧，荐馨申敬恭。纪年述遗事，传志备始终。因睹万生画，衰柳烟濛濛。当年渡江淮，藏名随市佣。诗画互酬赠，翩然两冥鸿。分摹各藏袭，仰止心无穷。维昔夫子圣，三千悉陶镕。六艺式古训，纤微逮鱼虫。盘薄际天人，今古为会通。规矩范身心，高明守中庸。勉以慥慥志，裕为经纶功。举措谓事业，知言能折冲。发之于音声，大乐鸣黄钟。论述开子史，伦物胥函容。生知与困学，入圣境则同。岂稍涉藩篱，而遂以自封。学者有通病，褊仄自矜崇。是己而非人，喧竞失至公。先生坦无私，孔教与折中。儒林二百年，皎月澄心胸。抚画诵遗诗，乡往夙所宗。学浅拾朴砾，追琢惭良工。因诗谂二君，惠言与摩砻。
苗先簏所藏河间献王君子馆专歌
作者：胡焯
朝代：清
体裁：古风

日华宫陀霜蓬焦，毛公祠存客游敖。冒橛副土光烛霄，断甓双纽雷文交。金䪥倒落虹蜷要，汉皇求仙东射蛟。小山鸿宝纷招邀，箫管吹台何寂寥。申诗不传王戊骄，河间好儒筑馆劳。山东诸生来俊髦，六籍不灺西秦燎。书■周官乐吹韶，嘉宾笙簧车乘翘。素丝五马干旌旄，君子何在贯与毛。三千年后今联镳，禼生稷乳经谈苗。遗专入匦纁重包，银茧拓分圆麝膏。未央汉宫铜爵曹，搜剔遗瓦披榛茅。晋隶岂识元康朝，五凤八分惊遁逃。延陵旧碑申浦遥，孔篆疑似唐刻淆。大雅不没精灵超，此专何啻干琼瑶。侪鲁大璜周赤刀，■经鸿都鸦肄宵。椎毡摩烟麟阁标，缇袭缄縢囊橐櫜。载车万轮舟百艘，胡为井甃占易爻。蜗篆古壁尘栖寮，西陟虞阪跻中条。抱玉南涉吴江潮，扣缶自作幽并谣。运甓谁惜荆州陶，交河北流写平皋。客馆二十沦荒郊，献王陵树秋风号。
苗先簏所藏河间献王君子馆专歌
作者：胡焯
朝代：清

日华宫陀霜蓬焦，毛公祠存客游敖。冒橛副土光烛霄，断甓双纽雷文交。金倒落虹蜷要，汉皇求仙东射蛟。小山鸿宝纷招邀，箫管吹台何寂寥。申诗不传王戊骄，河间好儒筑馆劳。山东诸生来俊髦，六籍不灺西秦燎。书{阝敕}周官乐吹韶，嘉宾笙簧车乘翘。素丝五马干旌旄，君子何在贯与毛。三千年后今联镳，禼生稷乳经谈苗。遗专入匦纁重包，银茧拓分圆麝膏。未央汉宫铜爵曹，搜剔遗瓦披榛茅。晋隶岂识元康朝，五凤八分惊遁逃。延陵旧碑申浦遥，孔篆疑似唐刻淆。大雅不没精灵超，此专何啻干琼瑶。侪鲁大璜周赤刀，{阝敕}经鸿都鸦肄宵。椎毡摩烟麟阁标，缇袭缄縢囊橐櫜。载车万轮舟百{木穸}，胡为井甃占易爻。蜗篆古壁尘栖寮，西陟虞阪跻中条。抱玉南涉吴江潮，扣缶自作幽并谣。运甓谁惜荆州陶，交河北流写平皋。客馆二十沦荒郊，献王陵树秋风号。
抵家后口占
作者：胡煦
朝代：清

五十登途别旧邻，广文寒署涉通津。归来七十还加七，多见人间五辈人。日日亲知少送迎，不堪回首问平生。儿童老大髭须白，强半登堂说小名。
抵家后口占·其一
作者：胡煦
朝代：清

五十登途别旧邻，广文寒署涉通津。归来七十还加七，多见人间五辈人。
抵家后口占·其二
作者：胡煦
朝代：清

日日亲知少送迎，不堪回首问平生。儿童老大髭须白，强半登堂说小名。
洹河柳枝词
作者：胡煦
朝代：清

衰柳烟消旧日台，尚留青眼向人开。晋阳万骑凭陵日，应借春阴系马来。
登白马山
作者：胡照
朝代：清
体裁：五言律诗

山高远接天，稠叠万峰连。积霭常遮寺，闻香可悟禅。孤云生片石，古树拥寒泉。飞鸟没何处，苍茫横暮烟。
桂林双忠祠联
作者：胡燏芬
朝代：清
体裁：联

大节并文山，百日孤城双血泪；新祠依古刹，七星遗社两游踪。
游灵谷寺
作者：胡玉昆
朝代：清

游人税驾始容登，五里森森千万层。林外草香初见鹿，涧边云至几疑僧。谁来共话齐梁事，极望当年风雨陵。无数松涛争作响，护持真藉梵王镫。
祖堂
作者：胡玉昆
朝代：清

一领袈裟挂屋西，相传一祖凿幽栖。山留雨露滋薇蕨，寺俨羲皇绝鼓鼙。石磴苔深随涧转，竹楼门敞与云齐。寻僧欲问禅家事，夜半闻钟月在溪。
挽张之洞联
作者：胡玉缙
朝代：清
体裁：联

互约保东南，遗爱至今遍江汉；斯文渺山斗，失声岂独在门墙。
减字木兰花·思亲
作者：胡玉莺
朝代：清

无言凝咽。难解柔肠千万结。倦倚妆台。惟愿慈亲入梦来。白云望断。泪染罗襟红欲遍。愁压眉尖。怕见春光不捲帘。
菩萨蛮·赋得“愿在发而为泽”，和潇湘居士
作者：胡玉莺
朝代：清

春风料峭孤帏冷。郁金油腻鸳鸯枕。慵整绿鬟偏。鹦哥唤槛前。朝来新沐溜。懒学宫妆斗。随意插花枝。芬芳只自知。
挽左宗棠联
作者：胡珍品
朝代：清
体裁：联

从征计十有八年，任参戎、膺专阃，鲰生夙荷栽培，迄今随节南来，髀肉消磨伤已老；出使历四千余里，拓炮厂、治海军，鸿画咸钦深远，胡遽骑箕西去，艰难支拄望何人。
史梦兰继室田太夫人九十大寿
作者：胡珍府
朝代：清
体裁：联

舞绛绣衣，春光九十；开瑶池宴，桃熟三千。
显真道院观于忠肃公玉带
作者：胡珵
朝代：清

显真院，公读书。庆春街，公旧居。九门团营九边策，想见十围腰腹中。能储四面余年留一带，故物流传明景泰。良工琢就銙十三，蟒玉当时特恩拜。公事英庙臣节坚，迎銮竭力身仔肩。轻裘缓带度娴雅，指挥谈笑摧也先。公辅景帝臣志瘁，易储事未为公累。红鞓犀带画像悬，托孤何殊文宋端。庸才误国江与陈，金带欲换工谋身。易储定策自二相，祸延璧碎诸廷臣。公于此时非不谏，履霜坚凝初集霰。磨尽晶莹玉镜光，可柰君心不如面。公于此时胡不归，点瑕免使苍蝇飞。也知挂带比还笏，好将初服更朝衣。公非保身乏明哲，君恩太深计难决。留得葱河虹贯天，誓洒孤忠一腔血。七尺躯为盛名误，欲酬主知家不顾。尚方珍赐密室扃，籍没时随带归库。此带不遭裴晋公，口占谢表福考终。此带不逢曹使相，身被殊荣志家状。犹幸庄田共给还，遗泽摩挲喜无恙。平生不解禅机深，山门留镇非公心。带和魂返断齑处，祝融祠宇阴森森。吁嗟乎！七年天子一方玉，投向井中汪后哭。纤儿竞论夺门功，戢戢万钉如笋束。石驸马，曹吉祥，齐叨紫绶悬金章。冰山转眼尽消释，惟公此带千古遗甘棠。
寄语
作者：胡琼瑶
朝代：清
体裁：七言绝句

闻道多情因我瘦，恐将志气日消磨。人生有命何须虑，寄语光阴莫浪过。
绝句三首·其一
作者：胡琼瑶
朝代：清
体裁：七言绝句

二十年同梦一场，思前想后断柔肠。而今永别无他赠，一缕青丝字数行。
绝句三首·其三
作者：胡琼瑶
朝代：清
体裁：七言绝句

双亲违侍已多年，恨不能飞到九泉。身后君家休诧意，此心本不愿人间。
绝句三首·其二
作者：胡琼瑶
朝代：清
体裁：七言绝句

十指纤纤敢自夸，朝来刺绣晚描花。可怜转眼成枯骨，写到伤心泪似麻。
和送别原韵
作者：胡瑗
朝代：清
体裁：五言绝句

一别情无限，愁心寄晚风。羡君佳句好，白云和难工。
红梅
作者：胡瑗
朝代：清
体裁：七言绝句

玉骨冰肌染嫩红，依依低映粉墙东。莫教狼藉春泥里，常伴妆台斗艳容。
红梅·其一
作者：胡瑗
朝代：清
体裁：七言绝句

几回错认杏花村，染得猩红浅复深。不道山香盈小院，林家当日是知音。
应玄书院联
作者：胡瑞澜
朝代：清
体裁：联

桂海敷文，想旧学商量，犹是秀才风味；蓬山有路，愿及时砥砺，早储国士经纶。
淮上怀古
作者：胡璧城
朝代：清

带刀入市久成风，裤褶儿曹气不同。左顾声援通海上，北来形势壮山东。骄兵淠水鏖行密，惰将符离败魏公。南宋晚唐多少事，离离都在暮烟中。一自飞龙出凤阳，山川丰沛故人乡。九门燕市都重奠，十庙鸡鸣草渐荒。漆室凄凉高帝冢，朱门摇落大功坊。到来四镇成何事，落日疏林满建康。
淮上怀古·其一
作者：胡璧城
朝代：清

带刀入市久成风，裤褶儿曹气不同。左顾声援通海上，北来形势壮山东。骄兵淠水鏖行密，惰将符离败魏公。南宋晚唐多少事，离离都在暮烟中。
淮上怀古·其二
作者：胡璧城
朝代：清

一自飞龙出凤阳，山川丰沛故人乡。九门燕市都重奠，十庙鸡鸣草渐荒。漆室凄凉高帝冢，朱门摇落大功坊。到来四镇成何事，落日疏林满建康。
王叔明维扬送别图卷子为伯谦丈赋
作者：胡璧城
朝代：清

岂惟无忌似牢之，雅奉鸥波作本师。朗朗须眉亭上客，寥寥烟水画中诗。风飘别袂黏花雨，帆入春江罥柳丝。持与大痴图本较，富春声价并当时。
赠新安黄朴臣歌
作者：胡璧城
朝代：清

朴臣用笔如用铁，刀槊飒飒秋风哀。千壑万壑落眼底，真气盘郁孤云开。吾家江南有老屋，青山四壁森为排。草树摇落石骨瘦，阴寒逼础生莓苔。十年潦倒不归去，仆仆打帽堆黄埃。君家亦在黄山下，云气出入庭阴隈。坐对溪山置笔砚，定知真稿非凡胎。读君此画三叹息，便欲长歌归去来。
赠杨云史
作者：胡璧城
朝代：清
体裁：七言律诗

六年不见杨云史，白晰风神变老苍。剑气才看龙出匣，京尘又报海生桑。使君才笔工唫写，幕府严兵倚赞商。即此却关天下重，未应杜牧作诗狂。
壬申元日旧病小愈书怀
作者：胡申之
朝代：清
体裁：七言律诗

此身复健今朝始，百病都从昨夜除。已分穷来文莫送，幸驱愁去酒仍馀。木何巢不栖良鸟，架有书惟饱蠹鱼。泉石本无轩冕意，谋生长算在樵渔。
丁未年春联
作者：胡盛汶
朝代：清
体裁：联

丁此时艰须努力；未应国事竟灰心。
挽吴恭亨妾李氏联
作者：胡盛汶
朝代：清
体裁：联

笔推后劲文雄，愧无才为紫玉诔；诗是先生家事，定有作续黄门篇。
拟储光羲田家杂兴次韵
作者：胡睦琴
朝代：清

烟村八九家，结屋十馀亩。同井勤春耕，出入恒相友。客至当具餐，朋来辄命酒。日夕牛羊来，閒散鸡豚走。园种青陵瓜，门垂陶潜柳。远岫列窗棂，白云生户牖。仓庾粟常充，那复虑升斗。借问宦游人，曾知此乐否。
挽张之洞联
作者：胡祖荫
朝代：清
体裁：联

是一代大儒、两朝良相，由词馆领廿七年兼圻节钺，爱君爱国爱民尤爱士，门罗俊彦，为圣天子辅治宣猷，鹗荐记频邀，我独感恩哭知己；溯拳氛搆乱、强敌兴戎，本赤忱捍六千里半壁山河，保吴保楚保越以保华，手挽乾坤，与先文忠济时同志，鸿名垂不朽，公真传业媲前贤。
伊墨卿招同人游西湖
作者：胡祥云
朝代：清
体裁：七言律诗

杭颖西湖都见过，飘蓬今又到循州。此间亦有东坡迹，半日当为太守留。云落层峦双塔直，风生古木一堤秋。却嫌腰脚扶筇倦，且假轻舠作卧游。
咏贺兰山
作者：胡秉正
朝代：清

西北天谁补？此山作柱擎。
蟠根横远塞，设险压长城。
俯瞰黄河小，高悬白雪清。
曾从绝顶望，灏气接蓬瀛。
秋江晚眺
作者：胡第
朝代：清
体裁：五言绝句

秋水浑成练，晴云欲变霞。行舟犹未泊，帆影带归鸦。
题画
作者：胡第
朝代：清
体裁：五言绝句

积雪凝枯枝，雪与树俱古。鸿雁集于磬，凌寒意殊苦。
念奴娇·中秋坐月，和姑大人韵
作者：胡纫荪
朝代：清

秋风送爽，看团圞冰镜，遥空驾起。收拾绣床瓜果设，拜月桂花影里。小院香烧，高堂酒酌，笑语生欢喜。寒辉流照，一年良夜能几。还念赏玩琼楼，豪华易歇，难把铜山倚。天上人间清是福，我与常仪同意。坐转银壶，歌赓玉树，欲向晶宫寄。约他来晚，碧天依旧如洗。
浣溪沙·题大士像
作者：胡纫荪
朝代：清

七宝庄严坐普陀。慈悲一切感通多。金容画里果真么。莲萼足登开觉路，杨枝手执洒恩波。贪嗔痴奈世人何。
和纪晓岚赠张白莼韵
作者：胡绍鼎
朝代：清

客游耽海岳，嘉会此相寻。花下三春醉，人閒万古吟。风尘随捷足，山水寄同心。莽莽飞光阔，天涯共照临。万里艰虞后，凌风立古台。空山留片石，老树上新苔。百卷閒中得，孤云何处来。夜阑诗句好，吟罢独徘徊。西风吹薄暮，帷幕尽飘扬。择土宁为岳，随帆又转湘。场驹还信宿，海鹤自翱翔。话别归何处，东游向洛阳。
和纪晓岚赠张白莼韵·其一
作者：胡绍鼎
朝代：清

客游耽海岳，嘉会此相寻。花下三春醉，人閒万古吟。风尘随捷足，山水寄同心。莽莽飞光阔，天涯共照临。
和纪晓岚赠张白莼韵·其三
作者：胡绍鼎
朝代：清

西风吹薄暮，帷幕尽飘扬。择土宁为岳，随帆又转湘。场驹还信宿，海鹤自翱翔。话别归何处，东游向洛阳。
和纪晓岚赠张白莼韵·其二
作者：胡绍鼎
朝代：清

万里艰虞后，凌风立古台。空山留片石，老树上新苔。百卷閒中得，孤云何处来。夜阑诗句好，吟罢独徘徊。
辛巳夏登翼际山
作者：胡绍鼎
朝代：清

过桥攀绝巘，冉冉到虚空。石仄下临水，云高微有风。万家分汉北，一郡出江东。此地何年别，人烟遂不同。
送夏需堂还太仓
作者：胡绍鼎
朝代：清

明日江东路，匆匆又远行。家乡同一望，客舍已三更。木落山风急，湖来海月生。报书多盛事，可以慰离情。
渡沅水
作者：胡统虞
朝代：清
体裁：五言律诗

滩浅声如泻，人行逐影流。歇鞍休病马，掬水戏浮鸥。野渡横西岸，江关截上游。莫言乡国远，襟带在扁舟。
午梦
作者：胡缘
朝代：清

午梦初残后，纱窗独坐时。卷帘归燕疾，堕地落花迟。
归宁后寄外
作者：胡缘
朝代：清

社雨连朝洒麦田，辞家又值月初弦。菜花黄后桑芽白，好向东湖放酒船。
晚过弄珠楼
作者：胡缘
朝代：清

高楼面湖水，水光澹容裔。扁舟一叶归，碧云起天际。
月夜
作者：胡缘
朝代：清

小院夜沈沈，幽人弄素琴。诗因多病减，愁到暮天深。离恨谁家笛，捣衣何处砧。怕他双鬓影，一夜被霜侵。
湖上晚归
作者：胡缘
朝代：清

买棹寻春背夕晖，一双蝴蝶上人衣。明湖十里春无迹，带得花香满袖归。
琴韵楼夜坐
作者：胡缘
朝代：清

凉风吹井梧，淅沥飘残叶。开轩乘晚凉，庭院澹将夕。月出两头纤，清影入帘额。喓喓阶下螀，啼破一痕白。
琴韵楼春尽遣怀
作者：胡缘
朝代：清

搓烟垂柳一丝丝，帘押无风放故迟。正是养花天气好，又缘小病负芳时。草痕得雨绿参差，初日烘窗燕语迟。满地落红閒不扫，自拈象管画乌丝。
琴韵楼春尽遣怀·其一
作者：胡缘
朝代：清

搓烟垂柳一丝丝，帘押无风放故迟。正是养花天气好，又缘小病负芳时。
琴韵楼春尽遣怀·其二
作者：胡缘
朝代：清

草痕得雨绿参差，初日烘窗燕语迟。满地落红閒不扫，自拈象管画乌丝。
留春
作者：胡缘
朝代：清

留春无计送春回，泥饮何须婪尾杯。长日暗移新节序，绿阴深护旧楼台。几番风信吹桐乳，一夜雷声迸竹胎。睡起关心无别事，卷帘好待燕归来。
登东塔
作者：胡缘
朝代：清

绝顶风扶上，何从著点愁。菰蒲初出水，鸿雁渐惊秋。黄叶林中寺，夕阳溪上楼。登临还极目，得句又句留。
秋夜
作者：胡缘
朝代：清

脱叶何曾上故茎，乱虫苦作不平鸣。已教楚客愁难遣，况听高楼擪笛声。
秋夜吟
作者：胡缘
朝代：清
体裁：古风

秋风淅沥秋月明，秋云澹澹秋露清。高楼夜坐百端集，银河耿耿西南横。秋声一片■衣杵，彻夜凄凉不得住。铜炉香烬更漏残，一夜閒愁添几许。
秋夜吟
作者：胡缘
朝代：清

秋风淅沥秋月明，秋云澹澹秋露清。高楼夜坐百端集，银河耿耿西南横。秋声一片𮵧衣杵，彻夜凄凉不得住。铜炉香烬更漏残，一夜閒愁添几许。
舟中望马厩庙山
作者：胡缘
朝代：清

雅山之北案山南，翠阜隆起瞰澄潭。虽无洞壑深窈窕，平田遥望堆晴岚。图经地志均失载，马厩名因野庙在。当年遵海岂至此，或因女吴通行李。簟茀南来骑似云，高冈亦散紫骝群。后来秦皇鞭石时，指挥列嶂如市儿。尔独倔强遁荒野，不随九峰环卫海东陲。作诗吊古增惆怅，芥子须弥无定相。苦忆牛山陨涕人，齐女思归长北望。
舟次魏塘
作者：胡缘
朝代：清

北下丘为里，乘流到魏塘。薄阴催稻秀，断岸叱牛忙。抟士多窑户，叉鱼习水乡。閒愁若为遣，恐少养生方。
落花
作者：胡缘
朝代：清

花事浑如梦，韶光日暗驰。残霞烘远树，香雾匝新枝。小院莺啼后，高楼帘卷时。将飞犹恋恋，欲落故迟迟。新涨碧于染，浓阴绿渐滋。风吹依细草，雨急点芳池。春色三分尽，秾华一夕衰。江南有孤客，绕树独吟诗。
西溪
作者：胡缘
朝代：清

残云逐归禽，落日前村暮。荒林木叶多，风吹如急雨。镫火出柴荆，隐隐闻人语。一声古寺钟，月挂西溪树。
送大兄之广陵
作者：胡缘
朝代：清

明月扬州廿四桥，送君此去路迢迢。纵饶词句飞《金屑》，更有何人按玉箫。
送春词
作者：胡缘
朝代：清

绿阴如幕草如烟，九十韶光弹指还。几处莺啼听不得，高楼烂醉夕阳天。水晶帘卷独吟诗，尚有残红恋故枝。风送榆钱时满地，阿谁教作买春资。
野花
作者：胡缘
朝代：清

谁遣名葩在野塘，嫣红姹紫斗春光。一般雨露无私被，到处郊原有异香。逸客孤芳惟自赏，村姑薄媚不成妆。夕阳影里归来晚，为惜韶华醉一觞。
题明小泉居士戈止赏鞠吟后
作者：胡缘
朝代：清

秋气入林樾，寒花开晚艳。达人羡高节，藉此俗骨砭。至今荣寿堂，往事如电闪。犹想开樽时，各各张坛坫。诗追杜陵豪，酒倾桑落酽。七贤韵互酬，一老翰独染。留传砑粉笺，墨澹光芒敛。弆藏赖云？，携赠戒仆傔。扁舟溯空明，归途犹永念。微闻担稻歌，凉月出野店。
题明小泉居士戈止赏鞠吟后
作者：胡缘
朝代：清
体裁：古风

秋气入林樾，寒花开晚艳。达人羡高节，藉此俗骨砭。至今荣寿堂，往事如电闪。犹想开樽时，各各张坛坫。诗追杜陵豪，酒倾桑落酽。七贤韵互酬，一老翰独染。留传砑粉笺，墨澹光芒敛。弆藏赖云�，携赠戒仆傔。扁舟溯空明，归途犹永念。微闻担稻歌，凉月出野店。
岳阳晚眺
作者：胡翘霜
朝代：清

独倚江楼思渺茫，蟹棚鱼舍暮苍苍。黏天草色横孤鹜，绕郭潮声下夕阳。万里风帆通蜀汉，三秋雪浪照衡湘。骚人莫便悲摇落，尚染巴陵橘柚香。
罗沟雨中秋望
作者：胡翘霜
朝代：清

细雨杂疏烟，江乡九月天。黑云低楚岸，红叶上吴船。水落鱼虾窟，村排雁鹜边。荷蓑人自得，生计在前川。
题黄鹤楼
作者：胡翰泽
朝代：清
体裁：联

一笛清风寻鹤梦；千秋皓月问梅花。
咏松
作者：胡肇龄
朝代：清
体裁：七言绝句

僻处深山挺碧枝，贞松岂惮岁寒时。天生傲骨都如此，冷暖炎凉总不知。
史梦兰继室田太夫人九十大寿
作者：胡芰孙
朝代：清
体裁：联

戏彩称觞，九旬寿母；相夫教子，两代诗人。
送孙晓浦孝廉旋里将复有青州之行
作者：胡芳朔
朝代：清
体裁：古风

高秋雁南下，送君归故园。君心江海深，念兹风雨寒。吾生故多感，聚散何纷繁。此聚已云久，安敢怨离群。弱弟怀师资，牵裾泪汍澜。促君登车去，西岭日已残。故乡自云乐，况乃怡亲颜。君言到家时，更嗟离别难。转篷常离根，泉水终辞源。去乡复千里，托足东海滨。愿君邀海月，还照燕山云。
题画
作者：胡茜桃
朝代：清

四围山色翠交加，竹树蒙茸一径斜。此去仙源知不远，前溪流出野桃花。
蝶恋花
作者：胡莲
朝代：清

忆昔相逢银烛底。细语难传，弹入瑶琴里。隔坐相邀欢未几。登楼相望情何已。肠断当时书一纸。两字鸳鸯，抹却除非死。瘦减罗衣都为此。秋风吹落梧桐子。
谒莱阳二姜先生祠
作者：胡蔚
朝代：清

浩气神明在，孤忠史册存。墓田沧海远，云木敬亭昏。死亦全臣节，生犹哭主恩。还闻魏冰叔，直笔洗烦冤。末劫何多难，曾闻鲁两生。艰难豺虎日，生死弟兄情。故社悲荒蔓，遗民惜老成。青山留庙祀，凭吊涕交横。
谒莱阳二姜先生祠·其一
作者：胡蔚
朝代：清

浩气神明在，孤忠史册存。墓田沧海远，云木敬亭昏。死亦全臣节，生犹哭主恩。还闻魏冰叔，直笔洗烦冤。
谒莱阳二姜先生祠·其二
作者：胡蔚
朝代：清

末劫何多难，曾闻鲁两生。艰难豺虎日，生死弟兄情。故社悲荒蔓，遗民惜老成。青山留庙祀，凭吊涕交横。
去公
作者：胡藻
朝代：清
体裁：联

多情顾曲周公瑾；垂老填词沈去矜。
去公
作者：胡藻
朝代：清
体裁：联

山中杜若思公子；门外桃花似去年。
词客
作者：胡藻
朝代：清
体裁：联

八字曹碑词绝妙；三弹冯铗客何能。
岳麓怀古
作者：胡虞继
朝代：清

堂构低开万仞峰，我来选胜一扶筇。荒台寂寞悲邹浩，断碣徘徊认李邕。巨麓深阴寒白石，寺门斜照乱青松。苍茫欲共山灵语，湖海何年起卧龙。
同冠峡
作者：胡蛟龄
朝代：清

一水中盘纡，绕作羊肠曲。夹岸两苍龙，并以神力束。飞空舞爪牙，数里势相属。饮涧喷寒泉，琤琮落碎玉。散成轻雪花，聚入澄潭渌。跳珠偶一沾，朱炎失蒸溽。缅彼昌黎叟，兹地蒙采录。人与境千年，美句谁能续。孤踪幸一过，聊以资遐瞩。相戒勿题崖，庶免山灵辱。
葛溪
作者：胡蛟龄
朝代：清

乔木村村树，芜菁岸岸花。浪翻春雨急，山带夕阳斜。古县城三板，浮图水一涯。更投前路宿，帆落听鸣蛙。
龙湫潭
作者：胡蛟龄
朝代：清

小石何零星，大石极碨礌。戢戢塞满江，进退辄有碍。孤飞似趁人，特出欲无对。娲皇试余巧，点作百杂碎。殷红隐丹砂，鲜翠攒青黛。朝昏呈万状，俯仰变千态。神物此泳潜，灵光时显晦。孱顽垂尺乳，云气护？霭。终岁泻甘霖，汇入清川内。安得挹余沥，一濯胸中秽。沈疴应解痊，庶比天浆溉。
龙湫潭
作者：胡蛟龄
朝代：清
体裁：古风

小石何零星，大石极碨礌。戢戢塞满江，进退辄有碍。孤飞似趁人，特出欲无对。娲皇试余巧，点作百杂碎。殷红隐丹砂，鲜翠攒青黛。朝昏呈万状，俯仰变千态。神物此泳潜，灵光时显晦。孱顽垂尺乳，云气护�霭。终岁泻甘霖，汇入清川内。安得挹余沥，一濯胸中秽。沈疴应解痊，庶比天浆溉。
韩愈生日联
作者：胡衡斋
朝代：清
体裁：联

其人如泰山北斗；是日也天朗气清。
挽张之洞联
作者：胡襄
朝代：清
体裁：联

纶扉翊赞，应变多方，荷先朝特达恩知，万世殊功真不朽；长沙永亡，又弱一个，为学界同声痛哭，三年奇厄竟重遭。
寻般水源
作者：胡训
朝代：清

策蹇西风探水源，万山堆里乱云屯。红霞晚树残秋路，白露荒田野豆村。烟际鱼梁逢荷筱，人家篱落掩柴门。阳坡一带岩峦好，处处青瑶染绿痕。
值夜
作者：胡贞干
朝代：清

河梁言别后，芳讯久相违。聚首复兹地，深宵且未归。松风和琴韵，花影上春衣。煮茗情何限，依依月照扉。
催租谣
作者：胡贞干
朝代：清

八月冷风获未毕，老农在田吏在室。呼农尔来前，尔胡不知律。悬官新政催科急，百里官粮限三日。南城豪弁虎而翼，前日圜扉辱徽纆。西街旧宦居要职，昨日公庭被呵叱。谅尔小民不能匿。吏色扬扬老农泣，牧豕儿归觅枣栗。
清明
作者：胡贞干
朝代：清

次第名花斗艳妆，新栽桃李渐成行。小园镇日飘红雨，蝴蝶一双飞过墙。春雨连朝涨碧池，竹林新笋透阶墀。不须更制青精饭，惟喜新参玉版师。
清明·其一
作者：胡贞干
朝代：清

次第名花斗艳妆，新栽桃李渐成行。小园镇日飘红雨，蝴蝶一双飞过墙。
清明·其二
作者：胡贞干
朝代：清

春雨连朝涨碧池，竹林新笋透阶墀。不须更制青精饭，惟喜新参玉版师。
赵北口
作者：胡贞干
朝代：清

朱阑十二柳毵毵，入水亭台影倒含。买得鱼舟堪度岁，燕南风景似江南。
露坐
作者：胡贞干
朝代：清

凉风蘋末正悠然，不乞琼浆漱石泉。篱角月明萤乍隐，花阴露细鹤间眠。野人长物园生藿，榜妾江歌夜采莲。此际瑶宫正岑寂，可容槎泛斗牛边。
挽张之洞联
作者：胡贤绩
朝代：清
体裁：联

东南半壁独能支，自入秉钧衡，兼综学务，方期经营八表，景运重新，偶病遽千秋，噩耗惊传天下痛；宇宙大名垂不朽，况夙承盼睐，并隶帡幪，何意修谒几回，尘寰竟隔，论交逮三世，老成永失怅谁依。
安徽会馆联
作者：胡达源
朝代：清
体裁：联

肩齐洛下东西陆；胸贮淮南大小山。
寄春藻墨溪两弟
作者：胡达源
朝代：清

畏路风波险，平安寄汝笺。晨昏劳定省，琐屑累周旋。诗礼传家旧，文章报国先。弟兄俱努力，南北望拳拳。
有寄
作者：胡达源
朝代：清

拟向桃源叩玉关，扁舟一叶引风还。天边定有重圆月，海上宁无可到山。流水游龙喧日下，浮云苍狗幻人间。怜君别有心期在，莫触离愁入鬓斑。
永嘉镇阻风
作者：胡邦梓
朝代：清
体裁：七言绝句

天际浮岚杳霭青，枫林随处击蜻蛉。客程最爱濡须口，隔岸山眉斗尹邢。
宿青山林精舍
作者：胡醇
朝代：清

夕阳暝前山，迢递出深谷。引领望青林，纡径凡百曲。石尽泉声小，秋高山气肃。行行得古寺，历历见乔木。月出僧未归，林深鸟先宿。山门不见人，凉露下修竹。
独夜
作者：胡醇
朝代：清

独宿不成寐，萧萧天北风。孤村萤影外，荒岁犬声中。笔砚生涯拙，兵戈世路穷。镫花破愁绝，一夜伴人红。
登鲍明远读书台怀古
作者：胡醇
朝代：清

木落寒崖鹳雀哀，夕阳愁入鲍家台。流空日月堂堂去，拍座烟云故故来。骨肉至情工作别，帝王大度不容才。古今何限穷途泪，万里江山一酒杯。
雨后渡江
作者：胡醇
朝代：清

雨歇风转生，孤舟疾如鹜。濛濛烟霭中，望见汉阳树。霁景汇中流，人声沸古渡。不见晴川楼，疏钟飒何处。
春郊
作者：胡采
朝代：清
体裁：五言律诗

春色盈芳陌，轻飙拂水凉。山山横碧影，树树理新妆。病酒何堪醉，吟花只觉香。渔歌来和我，带月载归航。
病足偶感
作者：胡采
朝代：清
体裁：七言绝句

春来娇鸟唤晴多，憎我蹒跚废短哦。小榻坐愁春又老，不知堤柳绿如何。
青浦
作者：胡金胜
朝代：清

梨花如雪柳如烟，三月东风泣杜鹃。十里软沙挑菜路，半篙香水罱泥船。鱼虾远市无平价，茶笋空山不论钱。羡杀江南风景好，归耕须买泖西田。
挽康永祥联
作者：胡金钊
朝代：清
体裁：联

客死家死，事亦相同，若辈咸哀我则否；经师人师，兼之为最，今君不作后其谁。
经难沮精舍故址
作者：胡金题
朝代：清

掬月拈花迹已非，旧题零落澹禅扉。高人去后清风歇，丛石孤松近十围。
即事
作者：胡釴
朝代：清

晓烟无力趁东风，十里村原半欲空。春色不知人世事，柳丝新绿杏新红。
怀远县
作者：胡釴
朝代：清

百仞悬崖上，危楼望杳冥。城连晚云黑，天近午烟青。设险通传箭，凭高胜建瓴。防边宁藉此，烽火已全停。
秋日雨后独步
作者：胡釴
朝代：清

远思如梦复如烟，独对秋空一惘然。处处芳尘迷定处，年年冷雨送华年。停云不解陶潜恨，枯树犹蒙庾信怜。若是三生曾有约，真从石畔问前缘。
苏武故里
作者：胡釴
朝代：清

月如霜，天如洗，鸡鸣天晓行人起。长安古道何莽苍，道旁大书苏武里。苏武秃节单于营，垂老甫得归神京。麟阁诸俊何峥嵘，幸附骥尾犹称荣。千古咄嗟李少卿，送君河梁泪满缨。家室灰灭声名并，陇西故居横棘荆。纵复标识宁为旌，慎哉男子毋偷生。
送徐二拓之平番
作者：胡釴
朝代：清

健于天马瘦于鹤，淋漓翰墨时有作。徐君少日称才人，挥毫得句何清新。狂甚不作鲁儒态，七年浪迹来西秦。近者敛才归雅正，高格雅调学王孟。昔如春卉争妖妍，今如乔木郁苍然。又似秋空望远水，平沙断岸罗轻烟。嗟予短浅无所似，傲弄诙嘲为长技。君也谓可与谈诗，唱和奚啻吹埙篪。行吟坐啸与戏剧，棋局酒盏相追随。欢娱未极复惆怅，别予径行西塞上。西塞莽荡予曾游，黄河源连青海头。此去登高俯大漠，脱帻横槊真风流。到日傥能遣健足，急须寄示《凉州曲》。
挽张之洞联
作者：胡钧
朝代：清
体裁：联

俾士马任难谋始，无以过之，如公社稷为心，真关全局安危、两朝开济；武乡侯尽瘁鞠躬，而今已矣，恨我风尘空逐，竟负半生培植、四载睽违。
挽彭玉麟联
作者：胡镇北
朝代：清
体裁：联

功成不居，难临不避，能使贪夫廉，懦夫立；民怀其德，夷畏其威，是真生也荣，死也哀。
挽彭玉麟联
作者：胡镇南
朝代：清
体裁：联

力撑东南局势，简阅水军，连玺比浮云，乃惟是湘汉江淮，保障万里；识破生死关头，勤劳王事，骑箕还太素，不愧与曾胡罗左，俎豆千秋。
挽曾国荃联
作者：胡镇南
朝代：清
体裁：联

绥寇靖边，偕一家昆季，云雷经纶，天为社稷生良弼；沉菑澹患，俾数省黎元，水火衽席，人自舄裳想德音。
题容甫先生京江祠壁
作者：胡镐
朝代：清
体裁：古风

千秋一脉绝学续，容甫先生三冬足。包嬴越刘与姬徒，传道解惑授训读。河汾讲学学殖存，弟子如林乃盈门。瓣香俎豆祠不绝，乡之先生溯渊源。
银河
作者：胡镛
朝代：清
体裁：五言律诗

偶尔乘秋令，横流欲满天。光能夺星月，泽不润桑田。未信河源接，思将炼石填。含情笑牛女，无奈此涓涓。
济南使院玉𤫩珑石
作者：胡长龄
朝代：清
体裁：七言律诗

海棠沜外绿莎厅，尽日相看拥翠屏。东海袖中落吾手，岱宗游后得真形。一痕祇待云穿白，九点常疑雨过青。直向仇池通小有，平泉犹愧草堂灵。
癸亥三月薄游西湖时阮芸台开府杭州那绎堂尚书亦以谳事驻浙皆己酉同年也却寄以诗
作者：胡长龄
朝代：清

不曾夥涉径呼门，定胜平津阁内宾。五相一渔浑间事，不招明月恰三人。曾辱先公褒一字，而今谁念次公狂。惟应鲁国奇男子，肯说江东老孝章。我本江东一步兵，多君千里致莼羹。湖楼小住听春雨，不为秋风作此行。
癸亥三月薄游西湖时阮芸台开府杭州那绎堂尚书亦以谳事驻浙皆己酉同年也却寄以诗·其一
作者：胡长龄
朝代：清

不曾夥涉径呼门，定胜平津阁内宾。五相一渔浑间事，不招明月恰三人。
癸亥三月薄游西湖时阮芸台开府杭州那绎堂尚书亦以谳事驻浙皆己酉同年也却寄以诗·其三
作者：胡长龄
朝代：清

我本江东一步兵，多君千里致莼羹。湖楼小住听春雨，不为秋风作此行。
癸亥三月薄游西湖时阮芸台开府杭州那绎堂尚书亦以谳事驻浙皆己酉同年也却寄以诗·其二
作者：胡长龄
朝代：清

曾辱先公褒一字，而今谁念次公狂。惟应鲁国奇男子，肯说江东老孝章。
挽张之洞联
作者：胡骏
朝代：清
体裁：联

持节而晋而粤而江南，惟武汉开府有年，至今三楚悲歌，堕泪人思羊叔子；主盟如盛如宝如丰润，并同光清流硕望，若论四朝文献，读书吾敬马端临。
柳梢青
作者：胡骥
朝代：清
体裁：词

柳幄深笼，新凉天气，月影阑干。尘虑全空，夜情初永，高敞篷轩。生平不解孤眠。况柁底、风光绝可怜。更喜今朝，苇洲沙岸，没个邻船。
满江红·九日
作者：胡骥
朝代：清
体裁：词

听卖樵人，相劝道、今朝重九。教羡杀、贫居巷陌，岁时偏有。何处青山供眺望，举双白眼空搔首。想南湖、三径七年来，荒芜久。那满抱，丝缠藕。渐两鬓，风梳柳。算百年好景，几开笑口。走马气雄台上客，看花味淡篱边叟。信身名、各自有遭逢，斟吾酒。
百字令·送春
作者：胡骥
朝代：清
体裁：词

落红飞絮，又匆匆、催过一年三月。客里风光容易改，正恼花开时节。雁去春前，人迟雁后，此意凭谁说。梦回天晓，几声深树啼鴂。来问水榭东头，同人都在，小语春风别。逝者如斯谁挽得，倒转银河千叠。料道明年，依然好在，心眼从新热。却教春笑，鬓边添了华发。
西江月·八仙图
作者：胡骥
朝代：清
体裁：词

天上神仙八洞，人閒游戏周遭。几时形迹漏青霄？却与画师留稿。传写千年綵笔，团圞一幅生绡。家家银烛烂高烧。笑看长生不老。
春日就亭即景
作者：胡高望
朝代：清

碧萝掩映小林坰，绕屋平冈迤逦经。一曲萧江晴入画，几层阁岫暖浮青。登临到处开襟抱，风雅当年见典型。好景无边添胜赏，佳游彷佛岘山亭。
校士宁都
作者：胡高望
朝代：清

春光骀宕过梅川，民物熙和境静便。膏雨乍收青？外，人家多住翠微边。关心芳序搴兰节，入画轻阴酿麦天。最喜时平风俗美，星轺周览记经年。
校士宁都
作者：胡高望
朝代：清
体裁：七言律诗

春光骀宕过梅川，民物熙和境静便。膏雨乍收青�外，人家多住翠微边。关心芳序搴兰节，入画轻阴酿麦天。最喜时平风俗美，星轺周览记经年。
校士宁都
作者：胡高望
朝代：清

春光骀宕过梅川，民物熙和境静便。膏雨乍收青𤰝外，人家多住翠微边。关心芳序搴兰节，入画轻阴酿麦天。最喜时平风俗美，星轺周览记经年。
招鹤谣
作者：胡鸣皋
朝代：清
体裁：古风

谁云世上无神仙，缥渺当年幻化间。试看武昌城中辛氏楼，橘皮画鹤何翾翾？拍手向君舞，乘云忽飞去。云去还复来，鹤归向何处？吁嗟黄鹤胡不归，黄鹤之楼复崔巍。下有浩不断之江水，上有嶙峋涌月之高台。鹦鹉迷离，凤凰徘徊，吁嗟黄鹤胡不归？
挽曾国藩联
作者：胡鼎祺
朝代：清
体裁：联

神仙福分，将相经纶，更清操凛然，身后只余桑八百；佛子衷肠，书生面目，忽前修邈矣，心丧还有客三千。
一日闲
作者：胤禛
朝代：清

闭门一日隔尘嚣，深许渊明懒折腰。观奕偶将傍著悟，横琴只按古音调。新情都向杯中尽，旧虑皆从枕上销。信得浮生俱是幻，此身何处不逍遥！
七夕
作者：胤禛
朝代：清

万里碧空净，仙桥鹊驾成。天孙犹有约，人世那无情？弦月穿针节，花阴滴漏声。夜凉徙倚处，河汉正盈盈。
七夕
作者：胤禛
朝代：清

沉李浮瓜乞巧筵，银河今夜渡仙軿。鸳鸯楼看霞成锦，翡翠屏开月上弦。滴露梧桐秋影薄，凌波菡萏晚香鲜。彩盘针线年年事，一瞬欢期万劫缘。
万寿颂三章
作者：胤禛
朝代：清

玉殿班齐捧御筵，千官歌祝算绵延。筹添甲子逢初度，椿纪干支庆永年。远贡越裳重九译，来朝绛节会群仙。更张内宴帘高卷，叠奏云韶响彻天。紫禁春深丽景融，熙然身入庆云中。瞻天有喜趋承近，祝圣无疆拜舞同。毫覆尧眉含秀采，神凝舜目炯方瞳。生成奇表占徵应，共指南山比寿崇。南极星明耀蔚蓝，寿昌有象瑞光含。声传中岳闻呼万，弦鼓虞廷度曲三。日月升恒皇祚远，海河清晏圣恩覃。捧觞戏彩春长好，岁岁惭无贡旨甘。
万寿颂三章·其一
作者：胤禛
朝代：清

玉殿班齐捧御筵，千官歌祝算绵延。筹添甲子逢初度，椿纪干支庆永年。远贡越裳重九译，来朝绛节会群仙。更张内宴帘高卷，叠奏云韶响彻天。
万寿颂三章·其三
作者：胤禛
朝代：清

南极星明耀蔚蓝，寿昌有象瑞光含。声传中岳闻呼万，弦鼓虞廷度曲三。日月升恒皇祚远，海河清晏圣恩覃。捧觞戏彩春长好，岁岁惭无贡旨甘。
万寿颂三章·其二
作者：胤禛
朝代：清

紫禁春深丽景融，熙然身入庆云中。瞻天有喜趋承近，祝圣无疆拜舞同。毫覆尧眉含秀采，神凝舜目炯方瞳。生成奇表占徵应，共指南山比寿崇。
万方安和轩秋日作
作者：胤禛
朝代：清

霜飙飒飒度枫林，红叶如花碧水浔。每感金行成物品，常推道念格人心。翱翔彼鸟呼群乐，含哺吾民鼓腹吟。四野喜看农事毕，聿修百职政维今。
三春景物滋
作者：胤禛
朝代：清

阳春百物向荣时，况复郊原雨露滋。黍绿禾青麻翳垄，桃红李白杏交枝。游蜂舞蝶纷纷戏，乳燕鸣鸠处处宜。幸际圣皇熙皞世，佳辰若负便为痴。
三月三日得雨
作者：胤禛
朝代：清

三春淑气动萌荄，膏雨知时四野皆。东作共看沾溉足，西成咸庆岁时谐。柔桑陌上青含秀，稚麦田间绿正佳。伫览霏霏飘洒意，眷予兆庶少抒怀。
上元
作者：胤禛
朝代：清

玉宇沉沉夜，花阴皓魄升。画栏凝瑞霭，绮席上春灯。笛引歌声叠，衣翻舞袖层。任教莲漏促，莫负酒如渑。
世宗宪皇帝御制耕耤乐章三十六禾词雍正二年
作者：胤禛
朝代：清

光华日月开青阳。房星晨正呈农祥。帝念民依重耕桑。肇新千耤考典章。吉蠲元辰时日良。苍龙銮略临天阊。青坛峙立西南方。牺牲簠簋升芬芳。皇心祇敬天容庄。黄幕致礼虔诚将。礼成移跸天田旁。土膏沃洽春洋洋。黛犁行地牛服缰。司农种稑盛青箱。洪縻在手丝鞭扬。率先稼穑为民倡。三推一垡制有常。五推九推数递详。王公卿尹咸赞襄。甸人千耦列雁行。耰锄既毕恩泽滂。自天集福多丰穰。来牟荞芲森紫芒。华芗赤甲籼杆䄱。秬秠三种黎白黄。稷粟坚好硕且香。糜芑大穗盈尺长。五菽五豆充垄场。穄粢糜黎九色粮。蜀秫玉黍兼东廧。鸟禾同收除童粱。双歧合颖遍理疆。千箱万斛收神仓。四时顺序百谷昌。八区九有富盖藏。欢腾亿兆感圣皇。
中元侍从
作者：胤禛
朝代：清

中元令节庆皇州，云散晴空暑气收。薄海兆民歌大有，钧天广乐奉宸游。瑶星合彩兰盆映，银蕊分光莲浦浮。灯光交辉看似昼，圣情怡豫太平秋。
中元登狮子岭感怀
作者：胤禛
朝代：清

晚登狮子岭，四望净云烟。叶落瘦崖树，雨过响涧泉。人颜移岁月，秋色老山川。令节须酬赏，天空月正圆。
中秋
作者：胤禛
朝代：清

云敛星疏净碧穹，月圆今夕正秋中。十分明照三垣彻，一片光含万象同。樽泛金波凉滟滟，花浮玉露湿濛濛。恍疑夜半闻仙乐，满院香飘桂子风。
中秋
作者：胤禛
朝代：清

冰轮圆此夕，华彩耀寰瀛。云雾长空净，乾坤一色明。金波帘影动，玉露桂香清。海内同欢节，家家笑语声。
中秋从猎塞外
作者：胤禛
朝代：清

万里清辉度塞寒，一轮飞镜耀云端。穹庐影静金波蘸，行漏声沉玉露漙。光射龙沙明远碛，香飘仙桂拂层峦。普天今夕同忻赏，何似趋承膝下欢。
中秋夜
作者：胤禛
朝代：清

月华当户彩盈盈，九十高秋序正平。他夕偏宜兹夕好，今年却胜去年明。辉含珠露凝仙液，光委金波满玉觥。闻说蟾宫多桂子，天香时觉拂衣清。
临流
作者：胤禛
朝代：清

脉脉清渠绕舍流，移床就柳坐溪头。镜涵霁影浮斜日，波映寒光报早秋。村畔砧声听渐暝，林端蝉翼噪逾幽。此中偃息容疏懒，底用乘槎海上游。
临轩寓目
作者：胤禛
朝代：清

绮窗罢抚紫琼琴，香烬金炉鹤梦沉。多事草偏名醒醉，可人花解结同心。风翻曲沼千层碧，云过重檐一霎阴。栏外有情双蛱蝶，翩翩飞入海棠深。
乙巳仲冬追亿皇考升遐倏周三载孺慕之忱与时俱积恭诣景陵拜谒以伸哀痛
作者：胤禛
朝代：清

恭陈服御俨凭依，拜奠菁茅凛不违。四十年余恩浃髓，一千日里涕沾衣。寝园翠绕熊罴护，陵树霜寒鸟雀稀。翘首五云犹在望，忍乘清跸告言归。
九日
作者：胤禛
朝代：清

九日秋容老，山山晴色宜。紫萸香可佩，黄菊艳当时。屐为登高著，尊因选胜移。愿言多载酒，拂石醉题诗。
书斋坐雨
作者：胤禛
朝代：清

长夏书斋静，云低拂讲帷。竹风扫翠石，荷雨滴清池。逸兴开新酿，闲情检旧诗。晚凉生几席，团扇不须披。
书斋秋暝
作者：胤禛
朝代：清

幽斋新雨后，爽气泛池荷。碧落疏星淡，晴窗皓月多。隔花闻漏滴，倚枕和渔歌。更爱流萤好，悠扬拂槛过。
五伦图歌
作者：胤禛
朝代：清

天枢位，地维张，人于其间叙伦常。五者阙一斯不可，上自朝廷下闺房。岂止含齿并戴发，凡有血气秉彝良。试看翩幡众羽族，接翼引队朝凤凰。凤凰高据碧梧俨，临御君臣礼数何煌煌！鸣鹤在阴其子和，仙音嘹亮松风长。夫妇唱随谐琴瑟，双飞双宿双鸳鸯。可怜鹡鸲至翾细，往来在原集复翔。行摇雅有急难意，同气兄弟期相将。缅彼新莺向春柳，金梭织翠为底忙？闻声相悦求其友，临风百啭和笙簧。感兹群鸟义可取，从明五教敷条章。丹青之笔此足贵，等闲花草徒芬芳。非惟满纸绚文采，良禽指点醒顽狂。若人立志慕忠孝，须悬此图出入瞻玩无相忘。
亭上
作者：胤禛
朝代：清

幽亭临玉沼，芳草带金塘。石叠玲珑巧，花飘荏苒香。油云翻湿影，丝雨溅虚凉。倚槛纡流览，天容荡水光。
仁明斋咏怀
作者：胤禛
朝代：清

忆昔园林趋觐回，朱门静掩不轻开。怡情看竹邀僧话，余事移松傍水栽。勤政原因涵养到，任劳却自静功来。万机日日如丝绪，勉竭心思手自裁。
今月曾经照古人
作者：胤禛
朝代：清

磨洗无从鉴更真，清光一片自常新。既然此地临今夕，岂不当年照古人！冉冉浮生成往迹，茫茫世事总飞尘。会须直上清虚府，永向蟾宫伴桂轮。
仰瞻星垣
作者：胤禛
朝代：清

桂香芬馥夜凉生，露咽吟蛩万籁清。碧汉接楼森斗宿，银河映沼转玑衡。云开八表情无极，鹤杳三峰梦不成。此际寸心同朗月，微垣历历湛虚明。
仲丁祭文庙
作者：胤禛
朝代：清

扶植纲常百代陈，天将夫子觉斯民。帝王师法成隆治，兆庶遵由臻至淳。道统常垂今与古，文明共仰圣而神。功能溯自生民后，地辟天开第一人。
仲秋月夜感怀
作者：胤禛
朝代：清

碧天皓魄印长空，嘹呖初闻度塞鸿。榴子结成崖石畔，桂香飘入渚烟中。溪环松老重添翠，岩映枫疏半缀红。追忆昔年秋夜宴，不禁此际感西风。
仲秋月夜题于清会亭
作者：胤禛
朝代：清

深沉院宇桂香浮，寂寂溪园色相幽。静向庭中持佛偈，闲来月下泛扁舟。云迷入梦林间鹤，浪逐忘机水面鸥。对此清光神会处，岸芦汀蓼一天秋。
仲秋有怀
作者：胤禛
朝代：清

翻飞庭院叶初干，怅怏难禁独倚栏。两地西风人梦隔，一天凉雨雁声寒。惊秋剪烛吟新句，把酒论文忆旧欢。辜负此时曾有约，桂花香好不同看。
会心处试笔
作者：胤禛
朝代：清

秋霁瑶台晚眺，夜深便殿宵衣。神会园林妙趣，心勤一日万机。
作书
作者：胤禛
朝代：清

搦管曾闻渴骥奔，鱼笺挥洒墨香痕。虽惭腕弱无佳致，净几明窗颂圣恩。
侍从兴京谒陵二首
作者：胤禛
朝代：清

承先崇报本，桥道驻龙旗。万国梯航集，敷天雨露随。精诚通寝殿，肃穆奉宗彝。敬仰松楸古，昭森盛烈垂。龙兴基景命，王器结瑶岑。不睹艰难迹，安知启佑心。山河陵寝壮，弓剑岁时深。盛典叨陪从，威仪百尔钦。
侍从兴京谒陵二首·其一
作者：胤禛
朝代：清

承先崇报本，桥道驻龙旗。万国梯航集，敷天雨露随。精诚通寝殿，肃穆奉宗彝。敬仰松楸古，昭森盛烈垂。
侍从兴京谒陵二首·其二
作者：胤禛
朝代：清

龙兴基景命，王器结瑶岑。不睹艰难迹，安知启佑心。山河陵寝壮，弓剑岁时深。盛典叨陪从，威仪百尔钦。
侍驾景山观杀虎
作者：胤禛
朝代：清

山拥黄扉壮，林开碧殿隈。雄风生虎腋，腥雾袭龙衣。血浅雕戈劲，弧张利爪摧。桓桓争奏技，敛手有余威。
便殿恭侍
作者：胤禛
朝代：清

承欢便殿接天香，披拂熏风爱日长。时雨连朝滋稻垄，晴霞一片映湖光。凛遵圣训闻诗礼，勉竭愚忱效颂扬。浩荡恩波沦亿兆，衢歌喜听祝无疆。
偶占
作者：胤禛
朝代：清

碧桃吐艳莺初啭，丹桂含芳燕又归。日往月来传大道，花香鸟语泄真机。
偶成
作者：胤禛
朝代：清

斗柄旋东月建寅，余寒敛尽岁云新。鸟歌花舞真如相，水绿山青自在人。
偶成
作者：胤禛
朝代：清

晴空瞬息片云生，风卷千堆雪浪惊。石虎泥龙争斗罢，澄潭涌出月轮明。
偶题
作者：胤禛
朝代：清

秋宵噭噭云间鹤，古调泠泠松下琴。皓月清风为契友，高山流水是知音。
偶题
作者：胤禛
朝代：清

舜禹传心十六字，执中一语贯精微。漫从体用观真妄，不向筌蹄觅是非。大地春风扬道妙，碧天秋月露清机。个中密谛何人会，鱼自深潜鸟自飞。
元夕
作者：胤禛
朝代：清

皓月高悬不夜城，灯辉万井庆升平。臣民语和嵩山语，喧笑声连爆竹声。火树拂云飞赤凤，琪花满地落丹英。金吾弛禁欢游剧，载路笙歌直到明。
元夕过僧寺
作者：胤禛
朝代：清

步入东林月满坛，逶迤曲径绕平栏。禅心清净尘心远，灯影幽微幡影寒。香煮玉泉分茗椀，静依宝筏坐蒲团。庙堂不系偷闲客，得向宗门举话端。
元夕过僧寺
作者：胤禛
朝代：清
体裁：七言律诗

步入东林月满坛，逶迤曲径绕平栏。禅心清净尘心远，灯影幽微幡影寒。香煮玉泉分茗碗，静依宝筏坐蒲团。庙堂不系偷闲客，得向宗门举话端。
元旦
作者：胤禛
朝代：清

辉辉灯火曙光连，气淑风条景物鲜。双阙禁钟鸣朔旦，千门春贴迓芳年。金花杂组新裁胜，柏叶清樽喜侍筵。仰戴圣皇康且寿，长期元节沐恩偏。
再过大觉寺
作者：胤禛
朝代：清

一径烟萝夕照深，山窗幽竹更添阴。老僧谭法挥松麈，异鸟衔花敛雪襟。阁响钟声传密义，潭空云影鉴禅心。频来端爱风泉洁，却向无弦听好音。
冬
作者：胤禛
朝代：清

霭霭炊烟茆舍，霏霏腊雪柴门。阑静闲眠羔犊，篱牢安稳鸡豚。夜织梭鸣哑轧，朝舂杵韵喧繁。赛社争挝祭鼓，歌呼新酿盈盆。
冬
作者：胤禛
朝代：清

飘风发发迎严节，瑞雪霏霏增暮寒。纳稼三农休蔀屋，飞葭九陛肃郊坛。梅疏破腊开温室，竹劲凌霜挺玉栏。敬惜岁余聆圣训，忻依内殿日承欢。
冬日圣驾自塞外回銮谒陵恭纪
作者：胤禛
朝代：清

威德绥荒服，乘舆按部回。欢声盈朔漠，瑞蔼被龙堆。鞭拂霜花净，旗飘野吹开。更遵丰沛路，陵殿荐尊罍。
冬日早朝
作者：胤禛
朝代：清

星疏紫禁启金扉，银烛辉煌映琐闱。钟鼓声催仙仗肃，虹蜺影逐彩旗飞。寒风几度轻摇佩，瑞雪初飘乍点衣。喜睹太平文物盛，天香满袖早朝归。
冬至斋宫二首
作者：胤禛
朝代：清

晨曦炯炯洁斋宫，一缕炉烟散绮栊。暖气潜回葭琯律，早梅先绽玉阶风。中孚默契天人理，来复明彰造化功。漫道书云成故事，精禋惟藉寸心通。凌寒松柏耐严冬，带月含霜度禁钟。午夜无眠思戒凛，诘朝崇祀务斋恭。初阳鼓动开三殿，万象昭回映九重。嘉节届临生意始，虔祈上帝惠吾农。
冬至斋宫二首·其一
作者：胤禛
朝代：清

晨曦炯炯洁斋宫，一缕炉烟散绮栊。暖气潜回葭琯律，早梅先绽玉阶风。中孚默契天人理，来复明彰造化功。漫道书云成故事，精禋惟藉寸心通。
冬至斋宫二首·其二
作者：胤禛
朝代：清

凌寒松柏耐严冬，带月含霜度禁钟。午夜无眠思戒凛，诘朝崇祀务斋恭。初阳鼓动开三殿，万象昭回映九重。嘉节届临生意始，虔祈上帝惠吾农。
几暇偶题
作者：胤禛
朝代：清

识得几暇趣，丝纶不假言。孰知宵旰里，却是绝尘喧。
初夏偶闲
作者：胤禛
朝代：清

清闲偶得万几余，水殿蓬壶九夏初。夜听甘霖浇沃野，晓看佳气绕宸居。绿荷池畔吟新句，翠竹林中披异书。时领薰风知解愠，松涛缓送度窗虚。
初夏扈跸热河
作者：胤禛
朝代：清

行苑留仙跸，层峦俨赤城。烟光浓树色，暑气散泉声。地僻花偏艳，山深梦亦清。瞻依忻圣豫，风物慰皇情。
初夏至玉泉山
作者：胤禛
朝代：清

绿野熏风至，夜来春已过。扑衣飘落絮，贴水出新荷。浪暖鱼吹沫，泥香燕作窠。林泉聊命酒，披拂爱烟萝。
初夏西苑游瞩
作者：胤禛
朝代：清

前廷午退紫宸班，回辇寻幽竹石间。一息不停新绿水，四时相对旧青山。溪烟澹荡平台晚，林影参差夕照间。鸟识禁园栖托稳，每看飞去又飞还。
初春郊行
作者：胤禛
朝代：清

土膏开动草芬芳，缓辔循行十里塘。细雨斜飘山渐绿，小桃半吐柳初黄。闲随戏水沙鸥狎，又见营巢海燕忙。寓目物情忻自得，良辰倍觉惜韶光。
初秋咏月影溪声
作者：胤禛
朝代：清

月挂半空飘素影，溪流一派送秋声。溪声入耳原无意，月影穿帘似有情。
前廊
作者：胤禛
朝代：清

曲廊斜转接修篁，坐倚层岩意兴长。细草敷荣侵塌绿，野花争艳袭衣香。碧梧枝上听蝉躁，翠柳堤边看鹤翔。此际闲身无一事，怡然啸咏自徜徉。
功成回銮恭颂二首·其一
作者：胤禛
朝代：清

指顾靖边烽，怀生尽服从。遐荒归禹甸，大漠纪尧封。庙算无遗策，神功迈昔踪。凯旋旌耀日，光景霁天容。
功成回銮恭颂二首·其二
作者：胤禛
朝代：清

翠华旋万里，即日解征袍。共仰神机邃，深维圣体劳。凯歌喧后队，巷舞迓前旄。拓土无中外，皇猷协覆帱。
午日
作者：胤禛
朝代：清

天中节届日逾赊，解愠熏风透薄纱。处处相酬三角黍，家家笑馈五时花。薄觞引满巡筵转，桂楫如飞竞渡哗。四海纤邪消影迹，佩符何用绘丹砂。
午日
作者：胤禛
朝代：清

绿菖青艾绛纱囊，菰叶堆盘解粽香。竞渡楚人传故事，卖符道士弄灵章。葵心向日擎枝丽，榴火烧云并蒂芳。拂拂薰风初试葛，华轩挥扇引蒲觞。
即事
作者：胤禛
朝代：清

当昼垂帷静，晴和景物佳。铺笺摹古帖，披卷畅幽怀。槛外花香度，帘前燕语谐。日长真似岁，绿竹伴虚斋。
即事
作者：胤禛
朝代：清

晚行西郭外，策马上层冈。暑退无多日，疏林已半黄。
去冬无雪今春雨未沾足朕心忧畏莫可言喻幸于前五月十八日甘霖倾注枯焦顿解不觉喜而成咏
作者：胤禛
朝代：清

节过五月半，膏雨尚愆期。昼夜忧农事，精虔吁帝慈。风回云气合，泽沛野苗滋。田畯须勤课，耘耔正及时。
又
作者：胤禛
朝代：清

长空万里碧天秋，绝点纯清亦不收。识得如如妙中妙，尘尘刹刹任悠悠。
友人书屋
作者：胤禛
朝代：清

羡君潇洒致如仙，心远何妨地更偏。雨洗岚光青入牖，风摇竹影绿当筵。
口占
作者：胤禛
朝代：清

花谢花开寒暑，雁来雁往春秋。惟有壶中日月，无今无古无休。
口外山村
作者：胤禛
朝代：清

鸟外窥烟树，微茫碛路斜。地寒宜种黍，坡暖好栽瓜。比户裁驼褐，居人置兔罝。谁将淳朴意，传写入中华？
听禅
作者：胤禛
朝代：清

幽斋人迹少，禅翼响疏林。大火方流序，微凉早托音。乍听分远近，欲觅隐高深。旦夕轩亭外，清机伴我吟。
咏榴花
作者：胤禛
朝代：清

春芳零落绛英佳，独茂薰风正色谐。翠叶布阴新绿染，蕊珠吐艳密红排。石家击碎珊瑚树，赵燕攒成玛瑙钗。好是一花生百子，中含琼液笑当阶。
咏牡丹
作者：胤禛
朝代：清

酣艳枝枝五色妆，难将兰麝与论量。欲留春住舒奇彩，独擅娇多领众芳。天女霞冠簪宝髻，仙姝玉佩曳霓裳。琼浆饮罢瑶池宴，双颊潮红腻粉光。
咏玉泉山竹
作者：胤禛
朝代：清

御园修竹传名久，嫩筱抽梢早出墙。雨涤微尘新浥翠，风穿密叶澹闻香。低侵幽涧波添绿，静幂虚窗影送凉。更羡坚贞能耐雪，长竿节节挺琳琅。
咏自鸣钟
作者：胤禛
朝代：清

巧制符天律，阴阳一弹包。弦轮旋密运，针表恰相交。晷刻毫无爽，晨昏定不淆。应时清响报，疑是有人敲。
咏黄河灯
作者：胤禛
朝代：清

华灯夜满原，布置列星繁。缥缈探三岛，离奇演八门。旌旗随火转，语笑逐风喧。寓意藏韬略，游观荷圣恩。
响泉山房赏月
作者：胤禛
朝代：清

薄暮鸣蝉歇，松涛响曲廊。清阴生殿阁，霁色映林塘。皎洁银河近，迢遥玉漏长。波飘菰米滑，风动藕花香。坐石吟新月，临流纳晚凉。一钩才吐艳，灿烂隐萤光。
哭怡贤亲王二首
作者：胤禛
朝代：清

宗室屏藩重，朝端柱石崇。持身惟正直，应物本虚公。青史经天略，丹心贯日忠。衔哀为作诔，难与述丰功。穗帐陈筵日，云軿载道时。悲深万民泪，痛失百寮师。献替犹如昨，仪容俨在斯。可怜风雨急，花萼损连枝。
哭怡贤亲王二首·其一
作者：胤禛
朝代：清

宗室屏藩重，朝端柱石崇。持身惟正直，应物本虚公。青史经天略，丹心贯日忠。衔哀为作诔，难与述丰功。
哭怡贤亲王二首·其二
作者：胤禛
朝代：清

穗帐陈筵日，云軿载道时。悲深万民泪，痛失百寮师。献替犹如昨，仪容俨在斯。可怜风雨急，花萼损连枝。
喜晴
作者：胤禛
朝代：清

阴翳看销尽，晴光喜满扃。云归天湛碧，雨过树余青。痴蝶深藏蕊，游鱼戏逐萍。无尘怜净几，偶一阅金经。
喜雪
作者：胤禛
朝代：清

夙夜期琼屑，三冬日见晴。省修求直谏，祈祷秉精诚。瑞雪春时降，彤庭喜气盈。苍旻仁爱普，亿兆荷生成。
四时咏应制春
作者：胤禛
朝代：清

土融波暖遍阳春，睍睕雏莺学语频。嘉卉满园争献笑，良苗接畛亦怀新。韶华有意留三殿，惠泽无边及兆民。畿甸时巡东作始，康衢忭舞颂尧仁。
四花词桃花
作者：胤禛
朝代：清

玉洞仙葩绛露滋，纤浓早占仲春时。群芳夺色朝霞艳，向日先开第一枝。
园中即景
作者：胤禛
朝代：清

林亭幽静晚风凉，水气侵衣荇藻香。好景片时期莫负，开窗披卷意徜徉。
园居
作者：胤禛
朝代：清

十分春色属清明，翠积岚光媚晓晴。帘幕争飞村社燕，池台巧啭上林莺。青丝摇曳萦烟槛，红雨霏微扑绣楹。赋罢小诗清昼永，闲随白鹤柳边行。
园居二首
作者：胤禛
朝代：清

晴晖荡林翠，芳岫映春漪。燕怯飞还歇，鸥驯信可期。异书探古字，真迹辨藏碑。晚更携兰棹，溯洄月上迟。懒问浮沉事，闲娱花柳朝。吴儿调凤曲，越女按鸾箫。道许山僧访，棋将野叟招。漆园非所慕，适志即逍遥。
园居二首·其一
作者：胤禛
朝代：清

晴晖荡林翠，芳岫映春漪。燕怯飞还歇，鸥驯信可期。异书探古字，真迹辨藏碑。晚更携兰棹，溯洄月上迟。
园居二首·其二
作者：胤禛
朝代：清

懒问浮沉事，闲娱花柳朝。吴儿调凤曲，越女按鸾箫。道许山僧访，棋将野叟招。漆园非所慕，适志即逍遥。
园景十二咏 其一 深柳读书堂
作者：胤禛
朝代：清

郁郁千株柳，阴阴覆草堂。飘丝拂砚石，飞絮点琴床。莺啭春枝暖，蝉鸣秋叶凉。夜来窗月影，掩映简编香。
园景十二咏 其七 菜圃
作者：胤禛
朝代：清

凿地新开圃，因川曲引泉。碧畦一雨过，青壤百蔬妍。洁爱沾晨露，鲜宜润晚烟。倚亭闲伫览，生意用忻然。
园景十二咏 其三 梧桐院
作者：胤禛
朝代：清

棹泛湾湾水，桥通院院门。吟风过翠屋，待月坐桐轩。秋叶催诗落，春花应节繁。只应金井畔，好借凤凰鶱。
园景十二咏 其九 金鱼池
作者：胤禛
朝代：清

甃地成卐字，注水蓄文鱼。藻映十分翠，栏围四面虚。泳游溪涨后，泼剌月明初。物性悠然适，临观意亦舒。
园景十二咏 其二 竹子院
作者：胤禛
朝代：清

深院溪流转，回廊竹径通。珊珊鸣碎玉，袅袅弄清风。香气侵书帙，凉阴护绮栊。便娟苍秀色，偏茂岁寒中。
园景十二咏 其五 桃花坞
作者：胤禛
朝代：清

水南通曲港，水北入回溪。绛雪侵衣艳，赪霞绕屋低。影迷栖栋燕，声杳隔林鸡。槛外风微起，飘零锦堕泥。
园景十二咏 其八 牡丹台
作者：胤禛
朝代：清

叠云层石秀，曲水绕台斜。天下无双品，人间第一花。艳宜金谷赏，名重洛阳夸。国色谁堪并，仙裳锦作霞。
园景十二咏 其六 耕织轩
作者：胤禛
朝代：清

轩亭开面面，原隰对畇畇。禾稼迎窗绿，桑麻窸地新。檐星窥织火，渠水界田畛。辛苦农蚕事，歌诗可系豳。
园景十二咏 其十 壶中天
作者：胤禛
朝代：清

峰峻疑无路，云深却有扉。鹤闲时独唳，花静不轻飞。洞里春长驻，壶中月更辉。一潭空似镜，碧色动帘衣。
园景十二咏 其十一 涧阁
作者：胤禛
朝代：清

平桥依麓转，一带接垂杨。阁峻横云影，栏虚漾水光。度香花外厦，挹翠树西廊。倚槛看飞鸟，披襟引兴长。
园景十二咏 其十二 莲花池
作者：胤禛
朝代：清

云锦漙新露，纷披映柳塘。浅深分照水，馥郁共飘香。姿美天然洁，波清分外凉。折花休采叶，留使荫鸳鸯。
园景十二咏 其四 葡萄院
作者：胤禛
朝代：清

纡回深树里，一水暗通舟。乳汁香兼润，冰丸滑欲流。阴铺青叶护，架络翠藤稠。西域传奇种，园丁献早秋。
园景十二咏·深柳读书堂
作者：胤禛
朝代：清

郁郁千株柳，阴阴覆草堂。飘丝拂砚石，飞絮点琴床。莺啭春枝暖，蝉鸣秋叶凉。夜来窗月影，掩映简编香。深院溪流转，回廊竹径通。珊珊鸣碎玉，袅袅弄清风。香气侵书帙，凉阴护绮栊。便娟苍秀色，偏茂岁寒中。棹泛湾湾水，桥通院院门。吟风过翠屋，待月坐桐轩。秋叶催诗落，春花应节繁。只应金井畔，好借凤凰鶱。纡回深树里，一水暗通舟。乳汁香兼润，冰丸滑欲流。阴铺青叶护，架络翠藤稠。西域传奇种，园丁献早秋。水南通曲港，水北入回溪。绛雪侵衣艳，赪霞绕屋低。影迷栖栋燕，声杳隔林鸡。槛外风微起，飘零锦堕泥。轩亭开面面，原隰对畇畇。禾稼迎窗绿，桑麻窸地新。檐星窥织火，渠水界田畛。辛苦农蚕事，歌诗可系豳。凿地新开圃，因川曲引泉。碧畦一雨过，青壤百蔬妍。洁爱沾晨露，鲜宜润晚烟。倚亭闲伫览，生意用忻然。叠云层石秀，曲水绕台斜。天下无双品，人间第一花。艳宜金谷赏，名重洛阳夸。国色谁堪并，仙裳锦作霞。甃地成卐字，注水蓄文鱼。藻映十分翠，栏围四面虚。泳游溪涨后，泼剌月明初。物性悠然适，临观意亦舒。峰峻疑无路，云深却有扉。鹤闲时独唳，花静不轻飞。洞里春长驻，壶中月更辉。一潭空似镜，碧色动帘衣。平桥依麓转，一带接垂杨。阁峻横云影，栏虚漾水光。度香花外厦，挹翠树西廊。倚槛看飞鸟，披襟引兴长。云锦漙新露，纷披映柳塘。浅深分照水，馥郁共飘香。姿美天然洁，波清分外凉。折花休采叶，留使荫鸳鸯。
国家为准噶尔跳梁不得已有用兵之举自己酉以来将帅士伍枕戈负盾野宿风餐三载于兹矣朕每一廑念食不甘味寝不安席因避居便殿停御宴会日与廷臣筹计军需惟冀上苍默佑师旅早旋论功颁赏朕怀始释爰作截句四首以见意
作者：胤禛
朝代：清

天禄崇儒方偃武，长杨罢猎岂佳兵。无端戍火明西塞，劳我星旗向远征。月照天山玉帐高，风吹霜气透征袍。年来倦听喜禾颂，一饭宁忘汗马劳。玉门关外草连天，一骑飞驰到日边。报道单于甘就抚，羽林齐唱凯歌旋。将军跨马拥戈矛，壮士驱车久未休。一纸捷书期早至，黄金铸印待封侯。
国家为准噶尔跳梁不得已有用兵之举自己酉以来将帅士伍枕戈负盾野宿风餐三载于兹矣朕每一廑念食不甘味寝不安席因避居便殿停御宴会日与廷臣筹计军需惟冀上苍默佑师旅早旋论功颁赏朕怀始释爰作截句四首以见意·其一
作者：胤禛
朝代：清

天禄崇儒方偃武，长杨罢猎岂佳兵。无端戍火明西塞，劳我星旗向远征。
国家为准噶尔跳梁不得已有用兵之举自己酉以来将帅士伍枕戈负盾野宿风餐三载于兹矣朕每一廑念食不甘味寝不安席因避居便殿停御宴会日与廷臣筹计军需惟冀上苍默佑师旅早旋论功颁赏朕怀始释爰作截句四首以见意·其三
作者：胤禛
朝代：清

玉门关外草连天，一骑飞驰到日边。报道单于甘就抚，羽林齐唱凯歌旋。
国家为准噶尔跳梁不得已有用兵之举自己酉以来将帅士伍枕戈负盾野宿风餐三载于兹矣朕每一廑念食不甘味寝不安席因避居便殿停御宴会日与廷臣筹计军需惟冀上苍默佑师旅早旋论功颁赏朕怀始释爰作截句四首以见意·其二
作者：胤禛
朝代：清

月照天山玉帐高，风吹霜气透征袍。年来倦听喜禾颂，一饭宁忘汗马劳。
国家为准噶尔跳梁不得已有用兵之举自己酉以来将帅士伍枕戈负盾野宿风餐三载于兹矣朕每一廑念食不甘味寝不安席因避居便殿停御宴会日与廷臣筹计军需惟冀上苍默佑师旅早旋论功颁赏朕怀始释爰作截句四首以见意·其四
作者：胤禛
朝代：清

将军跨马拥戈矛，壮士驱车久未休。一纸捷书期早至，黄金铸印待封侯。
圆明园道中寓日
作者：胤禛
朝代：清

御园西郭外，初夏景堪娱。金线遮桥柳，浓阴夹道榆。麦翻千顷浪，鱼跃半池珠。雨后平芜绿，尘清辇路濡。
圣驾南巡自春徂夏瞻依心切恭赋斯篇
作者：胤禛
朝代：清

春光荏苒熏风至，圣驾勤民尚未还。幸有埙篪随越舸，愁无羽翼赴吴关。晨趋北阙螭头上，夜梦南云豹尾闲。清陛恭迎堪计日，几回翘首潞河湾。
塞上晚眺
作者：胤禛
朝代：清

倒影余霞丽，晴沙入望平。千峰含暮霭，万幕起秋声。度垄牛羊下，归鞍雉兔盈。割鲜将进酒，边月照高旌。
塞外中秋
作者：胤禛
朝代：清

驻跸边庭夜，中秋一镜圆。遥从沧海畔，飞落碧峰颠。溢彩浮尧斝，流辉拂舜弦。坐深光愈迥，景物倍清妍。
塞外秋兴二首
作者：胤禛
朝代：清

路出关山外，秋空日渐高。清霜凝晓旆，寒色透征袍。风劲飞鹰捷，川长猎骑豪。皇威扬四远，边徼戢弓刀。驻跸依林麓，风多野水鸣。旌旗飘暮霭，铙吹咽边声。鸡塞霜逾白，龙沙风更清。却看行殿外，诸部尽欢迎。
塞外秋兴二首·其一
作者：胤禛
朝代：清

路出关山外，秋空日渐高。清霜凝晓旆，寒色透征袍。风劲飞鹰捷，川长猎骑豪。皇威扬四远，边徼戢弓刀。
塞外秋兴二首·其二
作者：胤禛
朝代：清

驻跸依林麓，风多野水鸣。旌旗飘暮霭，铙吹咽边声。鸡塞霜逾白，龙沙风更清。却看行殿外，诸部尽欢迎。
塞外观稼
作者：胤禛
朝代：清

边陲环沃壤，树艺遍皋阳。东作频沾雨，西成未陨霜。两岐占瑞应，遗秉见丰穰。比户盈宁日，衢歌感圣皇。
壬子岁九月七日吾弟怡贤亲王定窆于水东村朕念手足至谊兼以辅弼功勤献替忠款抚今忆昔情不能已因亲临奠送稍伸积痛夫神游于天魄藏于地亘古迄今理之常也但以吾弟之亲贤为国家柱石幽明异路于兹永别当深秋草木黄落之际朕心曷胜凄怆爰赋此诗以写怀
作者：胤禛
朝代：清

西风瑟瑟草离离，惨对灵筵奠酒卮。荆树凋残惊日晚，雁群零落入云悲。邈焉不返游仙梦，行矣休歌薤露词。此际亲临无限痛，九泉英爽料应知！
夏
作者：胤禛
朝代：清

带露叶盈蚕箔，翻云麦熟田家。白水千塍秧马，绿阴几户缫车。日午鸣蝉远近，风薰飞燕横斜。男女适均劳逸，相逢只说桑麻。
夏
作者：胤禛
朝代：清

麦黄节候届朱明，百草蕃滋万汇荣。槛覆槐阴当午密，阶罗葵萼向阳倾。濯枝雨过园林润，解愠风来殿阁清。一榻桃笙临水畔，对时育物豫皇情。
夏夜
作者：胤禛
朝代：清

画槛临池柳半遮，纤尘不到静无哗。惠均方物分丹荔，冷浸盘冰剖碧瓜。风送荷香来枕畔，月移竹影上窗纱。数声鹤唳清诗思，银汉流辉夜景赊。
夏夜不成寐
作者：胤禛
朝代：清

疏帘香散御炉烟，万井沉沉翠幔悬。夜静梵音来水面，月明渔唱到窗边。虚堂虑息难成寐，冰簟心清即入禅。惟有团团荷上露，晶莹可拟意珠圆。
夏夜即景
作者：胤禛
朝代：清

松荫溪流静，雨余峰影寒。夜深尘虑涤，河耿漏声残。清韵风敲竹，幽香露滴兰。长空神妙合，心月会双丸。
夏日勤政殿观新月作
作者：胤禛
朝代：清

勉思解愠鼓虞琴，殿壁书悬大宝箴。独揽万机凭溽暑，难抛一寸是光阴。丝纶日注临轩语，禾黍常期击壤吟。恰好碧天新吐月，半轮为启戒盈心。
夏日楼前
作者：胤禛
朝代：清

柳布浓阴覆钓矶，楼前翠嶂绿成围。骤过白雨长虹见，点破青天一鸟飞。闲处方知尘事扰，静中始悟道机微。不烦驱暑摇团扇，水面风生透葛衣。
夏日泛舟
作者：胤禛
朝代：清

殿阁风生波面凉，溯洄徐泛芰荷香。柳阴深处停桡看，无数纤鯈戏碧塘。
夏日读书
作者：胤禛
朝代：清

夏日书斋静，荷风拂槛来。芬芳盈几席，翠帙带香开。
多稼轩劝农诗
作者：胤禛
朝代：清

夜来新雨过，畿甸绿平铺。克尽农桑力，方无饥冻虞。蚕筐携织妇，麦饭饱田夫。坐对春光晚，催耕听鸟呼。
夜坐
作者：胤禛
朝代：清

独坐幽园里，窗开竹影斜。稀闻更转漏，但听野鸣蛙。活活泉流玉，溶溶月照沙。悠然怡静境，把卷待烹茶。
夜静
作者：胤禛
朝代：清

星汉斜临避暑宫，石栏干曲绿阴笼。风回岩畔泉声咽，夜静人闲月镜空。绕砌兰薰香馥郁，满壶冰洁玉玲珑。隔帘漏断天如洗，新句吟成一枕中。
大明寺联
作者：胤禛
朝代：清
体裁：联

万松月共衣珠朗；五夜风随禅锡鸣。
大猎
作者：胤禛
朝代：清

五校雕工劲，三秋野兽肥。乘时讲武事，大狝振兵威。狡兔宁藏迹，封熊悉入围。猎归数军实，落日照龙旂。
大觉寺
作者：胤禛
朝代：清

翠微尘外境，峰壑画图成。寺向云边出，人从树杪行。香台喧鸟语，禅室绕泉鸣。日午松阴转，钟传说偈声。
天津舟中对月
作者：胤禛
朝代：清

初月照扁舟，潮声洗客愁。孤村一树矗，隔岸数帆收。霄汉闻鸣雁，沙汀玩宿鸥。渔歌入夜寂，风景似清秋。
如意歌赐怡亲王
作者：胤禛
朝代：清

彩云冉冉鸾鹤翩，鸾鹤背驭双神仙。南极西池环佩联，双双同庆帝胄贤。手执如意来当前，篆刻蝌蚪黄金填。晶荧上下星文缠，瑶台此日喜气偏。琅琅更听仙语传，唱随偕老如和弦。既指山海为岁年，复言日月同团圆。煌煌带砺眷便便，子孙永保福且绵。予因仙语嘉喜骈，为尔歌双如意篇。
妙高堂
作者：胤禛
朝代：清

碧峰顶上结茆庐，可拟巢由物外居。云变白衣眼底事，风翻贝叶案头书。性天融会无今古，心月圆明彻太虚。睡起北窗时一啸，千山答响自如如。
孟秋扈跸观稼恭纪
作者：胤禛
朝代：清

殿角微凉起，豳歌大火流。莲房新坠粉，梧叶早惊秋。玉露滋芳甸，金风入画楼。圣心勤稼穑，躬自省西畴。
宫中偶成
作者：胤禛
朝代：清

紫禁遥闻玉漏迟，露华滴遍万年枝。风帘不动尘喧隔，月满瑶阶意孰知。
宫中直宿作
作者：胤禛
朝代：清

宝殿烛辉煌，承恩宿未央。御炉香不烬，宫漏滴初长。阶砌移花影，罘罳透月光。太平无一事，常愿奉君王。
宫中秋日应制
作者：胤禛
朝代：清

九重殿阁卿云绕，鸳瓦参差丽曙晖。北阙轻阴连琐闼，西山爽气裛彤闱。疏桐转影遥迎盖，早桂含香乍拂衣。欲颂高深言莫罄，朝朝惭戴圣恩归。
寒夜有怀
作者：胤禛
朝代：清

夜寒漏永千门静，破梦钟声渡花影。梦醒回思记最真，那堪梦短难常亲。兀坐谁教梦更添，起步修廊风动帘。可怜两地隔吴越，此情惟付天边月。
寓目
作者：胤禛
朝代：清

漠漠云元际，茸茸草渐齐。花繁从径窄，溪涨觉桥低。捎堞巢梁燕，衔鱼没浪鹈。偶来松下坐，斜倚看浇畦。
对月
作者：胤禛
朝代：清

新秋玉露洗长空，冰镜孤悬映绮栊。一片清光凉似水，万年宫树照青葱。
将至五台山月下作
作者：胤禛
朝代：清

深沉院落隔嚣尘，夜静高悬月一轮。芍药栏边藏祖意，葡萄架里露天真。契机且共论诗酒，忘我何妨互主宾。闻说台山蓦直路，明朝不必问前津。
小园宴集
作者：胤禛
朝代：清

小园觞饮罢，闲步碧溪头。岚秀秋增色，林深晚更幽。同吟今夜月，回忆旧年游。风景真堪赏，相携逐鹭鸥。
就正斋九日赏菊
作者：胤禛
朝代：清

重阳高会幔亭张，阶下寒英正吐芳。为羡霜丛矜晚节，同来香径领秋光。嘉宾落帽风流在，绮席征歌雅兴长。却笑当年彭泽叟，东篱寂寞独倾觞。
山亭
作者：胤禛
朝代：清

茑萝满树带烟垂，筛月梳风作幔帏。流水似琴还似筑，青山宜画又宜诗。饥鼯窃果缘枝捷，乳雉呼群出草迟。独倚石栏舒远目，亭前幽谷起云时。
山居偶成
作者：胤禛
朝代：清

山居且喜远纷华，俯仰乾坤野兴赊。千载勋名身外影，百年荣辱镜中花。金樽潦倒春将暮，蕙径葳蕤日又斜。闻道五湖烟景好，何缘蓑笠钓汀沙。
山居自怡
作者：胤禛
朝代：清

生平耽静僻，每爱住深山。百卉从荣谢，双丸任往还。朝廷容懒慢，天地许清闲。睡起三竿日，仙踪似可攀。
山气日夕佳
作者：胤禛
朝代：清

岭衔斜照澹云收，翠霭参差晚更幽。心静随缘皆自得，情空何事可关愁？烟鬟碧染苍茫暮，霜叶红飞烂漫秋。此际若逢陶隐士，更邀明月续佳游。
山池晚步
作者：胤禛
朝代：清

夕阳斜映绿波清，闲傍长桥步屧行。山静鹿过衔瑞草，溪平鱼泳趁飞英。濛濛岚气侵衣润，款款香风扑面轻。徒倚景光天欲暮，凌虚楼阁带霞明。
山翁
作者：胤禛
朝代：清

山翁避暑在山中，竹簌松涛面面风。三乐启期何所事，朝阳睡到夕阳红。
山顶船楼
作者：胤禛
朝代：清

楼居制仿船居好，山槛风如水槛多。飘渺千峰翻翠浪，怒号万木吼苍波。晴霞片片开帆影，禽鸟声声唱棹歌。闲拄一篙云外泛，青松白石任吟哦。
巡子牙河建坝应制
作者：胤禛
朝代：清

承恩随鹢首，私幸睹皇猷。躬定安澜策，民无昏垫忧。秧针抽覆陇，梅雨洒良畴。勉效河平颂，多惭士女讴。
己酉夏南甸大阅
作者：胤禛
朝代：清

陈师鞠旅卜良朝，万里糇粮备已饶。习战自能闲纪律，临戎惟在戒矜骄。剑莹鸊鹈清光闪，旗绕龙蛇赤羽飘。听彻前锋歌六月，云台合待姓名标。风拂榆槐晓角鸣，筑坛选将命专征。飕飕羽箭穿杨巧，猎猎云旓耀日明。万里玉关平虏穴，三秋瀚海渡天兵。裹粮带甲须珍重，扫荡尘氛远塞清。
己酉夏南甸大阅·其一
作者：胤禛
朝代：清

陈师鞠旅卜良朝，万里糇粮备已饶。习战自能闲纪律，临戎惟在戒矜骄。剑莹鸊鹈清光闪，旗绕龙蛇赤羽飘。听彻前锋歌六月，云台合待姓名标。
己酉夏南甸大阅·其二
作者：胤禛
朝代：清

风拂榆槐晓角鸣，筑坛选将命专征。飕飕羽箭穿杨巧，猎猎云旓耀日明。万里玉关平虏穴，三秋瀚海渡天兵。裹粮带甲须珍重，扫荡尘氛远塞清。
帝京篇
作者：胤禛
朝代：清

磐石占幽蓟，金汤固帝京。幅员宁有外，带砺自堪盟。形势河山拱，星文气象清。休征荷地力，瑞应感天成。济济匡时器，熙熙击壤情。溪流穿禁籞，霞彩映重城。日照朱甍丽，尘飞紫陌轻。烟花织锦绣，莺燕唱升平。池暖鱼吹絮，兰熏蝶抱英。新荷初浥露，宿麦晚蒸晴。极浦渔舟杳，斜阳牧笛横。所希均雨泽，南亩问春耕。
平湖秋月
作者：胤禛
朝代：清

树杪暮烟收，晴光逐水流。浅沙闲立鹭，轻浪稳眠鸥。心月双圆镜，湖天一色秋。恍疑星汉里，缥渺玉京游。
年华迅速倏值端阳箱贡冰纨案陈角黍于颁赐诸王大臣之际念及吾弟怡贤亲王仙游已周一载不禁凄然涕下援笔赋此
作者：胤禛
朝代：清

韶光荏苒暗中迁，开到榴花又一年。节届香蒲陈似旧，贡来细葛赐谁先？检文悲览贤臣颂，搦管慵裁棣萼篇。伟绩殊勋无可答，为营佳兆表新阡。
幽居
作者：胤禛
朝代：清

小筑幽居爱近郊，夜迟月色隐林梢。寒侵珠箔灯光淡，风动纱窗竹影交。野外钟声闻断续，案头诗律费推敲。翛然兀坐情空尽，识得原无物可淆。
御赐张廷玉家春联
作者：胤禛
朝代：清
体裁：联

天恩春浩荡；文治日光华。
御赐樱桃恭赋
作者：胤禛
朝代：清

朱实才春荐，宫莺啄未残。香堪齐蜜荔，味自夺冰丸。圆转珠千粒，轻匀露一盘。天厨欣惠赐，绝胜驻颜丹。
御题松鹤图恭纪二首 其一 松
作者：胤禛
朝代：清

通身鳞鬣作龙文，翠色参天半入云。天笔普垂新雨露，一株独向殿前分。
御题松鹤图恭纪二首 其二 鹤
作者：胤禛
朝代：清

顶染丹砂缟素衣，青城何日复招归。一时墨妙邀宸赏，千古名传丁令威。
御题松鹤图恭纪二首·松
作者：胤禛
朝代：清

通身鳞鬣作龙文，翠色参天半入云。天笔普垂新雨露，一株独向殿前分。顶染丹砂缟素衣，青城何日复招归。一时墨妙邀宸赏，千古名传丁令威。
德州晓渡
作者：胤禛
朝代：清

襟带燕齐此路分，舟梁晓渡马嘶群。举鞭南指峰如黛，佳气茏葱结五云。
怡贤亲王挽诗三十韵
作者：胤禛
朝代：清

天锡亲贤笃本支，惟王德业赞纯熙。功存廊庙寰区仰，道冠宗藩百辟仪。少日温恭承帝眷，髫龄孝谨荷恩慈。问安每候龙楼启，扈跸常随豹尾驰。圭璧精神昭粹质，风麟苞彩擅英姿。自然才艺该文武，卓尔端凝绝党私。三纪无惭臣子道，八年攸赖股肱资。溯从大统祗承日，历想嘉猷翊辅时。佐理万几安亿兆，综厘庶政挈纲维。度支式定邦财裕，水利功兴浩泽施。减赋蠲逋勤布算，栉风沐雨劝镃基。淤流通外成膏壤，田垄开时养稻粢。九品抡才分玉石，六韬训士总熊罴。霜威秋肃明条教，恺泽春温善抚绥。万里边防襄庙算，两军输挽佐畴咨。任兼宫府仔艰钜，理析豪厘辨等差。伟绩固难更仆数，清标更系久长思。撝谦不恃金枝贵，精白匪求黼座知。乐善荐贤时亹亹，奉公体国日孜孜。宽仁恤下孚群望，廉洁居心凛自持。八字褒崇皆实行，四时赐赉必晴曦。庆流正喜天人合，善积还期福禄宜。岂意赓扬方际盛，忽惊寝疾永睽离。鞠躬遑恤身前汁，矢志空余没后悲。犹忆恳情辞吉地，竟循薄葬守遗规。公卿徒步随旌仗，老稚扶观泣路歧。赠谥载光崇德典，加坛还树册勋碑。明祀配享千秋重，素服衔哀浃月期。纵极宠荣颁礼数，难酬懿美罄言词。应知灵爽归仙籍，留得鸿名万古垂。
恭侍奉乾清宫
作者：胤禛
朝代：清

殿阁参差际碧天，玉阶秋草静芊绵。云开北阙祥光满，雨过西山霁色鲜。宝座金炉香蔼蔼，彤墀仙掌露涓涓。承欢频荷温颜接，凛惕趋跄绣扆前。
恭睹圣心勤劳颂扬不尽又成长句
作者：胤禛
朝代：清

叨陪法驾阅新堤，夙夜辛勤悯庶黎。底定九河功媲美，时巡三辅典堪稽。烟村黯黯青帘扬，岸柳阴阴白马嘶。沉璧寘薪诚默契，神人应有绿图携。
恭谒五台过龙泉关偶题
作者：胤禛
朝代：清

隔断红尘另一天，慈云常护此山巅。雄关不阻骖鸾客，胜地偏多应迹贤。兵象销时崇佛像，烽烟靖始扬炉烟。治平功效无生力，赢得村翁自在眠。
感秋
作者：胤禛
朝代：清

清秋玉宇净纤尘，银汉澄辉物候新。雁陈排空横紫塞，桂香绽露报霜辰。涓涓石濑溪流月，瑟瑟金飙风度蘋。抚景不禁兴感慨，啼蛩无那送声频。
戊申除夕守岁
作者：胤禛
朝代：清

送腊迎新节，年过半百初。道心随日进，佳兴逐时舒。宝鼎宫香蔼，瑶阶瑞雪余。载欣丰裕兆，大有望频书。
扈从水围观猎
作者：胤禛
朝代：清

河冰初泮候，凫雁集春湾。号令明搜猎，威仪肃圣颜。禽从星箭落，恩自御舟颁。围罢皇情豫，欢腾鹓鹭班。
扈跸山行
作者：胤禛
朝代：清

紫塞秋山丽，霜枫锦作堆。草深麋鹿伏，风急雁鸿来。瀑水穿林响，寒花向日开。忻随清跸后，揽辔重徘徊。
扈跸途中观获
作者：胤禛
朝代：清

秋爽猎边城，天高气象清。登场占物候，观获畅皇情。岩谷萦车骑，云霞拂旆旌。豫游叨扈从，薄劣愧恩荣。
扈跸阅河
作者：胤禛
朝代：清

圣主民依切，金堤玉辇临。平成齐禹烈，底定慰尧心。屡庆禾盈陇，勤栽柳结阴。翕河今有颂，鼓枻入歌吟。
扈驾幸檀柘寺恭纪
作者：胤禛
朝代：清

省耕郊外鸟声欢，敬从祗林拥八鸾。法苑风飘花作雨，香溪水激石鸣湍。含桃密缀红珠树，嫩箨新抽碧玉竿。胜地从容驻清跸，慈云镇日护岩峦。
扈驾幸西湖
作者：胤禛
朝代：清

宸章璀灿丽湖轩，映带烟波羽卫屯。山入御筵青未了，草迎跸道绿方繁。暮巢鹤敛云间翅，远寺僧归月下门。花柳六桥争烂熳，齐承睿日似春温。
扈驾观麦
作者：胤禛
朝代：清

雨润郊原奉豫游，勤民御辇向西畴。摇空翠浪沄沄起，覆垄黄云冉冉浮。三白降穰占岁稔，两岐擢秀应农讴。伫看比屋连枷动，击壤声中麦有秋。
拟渔樵耕牧四首 其一 渔
作者：胤禛
朝代：清

舴艋漂摇随处家，一篙绿水度年华。风罾逐浪蘋溪远，雨网冲烟柳渚斜。在在耽闲盟白鹭，朝朝买醉馔红虾。团圞儿女欢篷底，岂羡浮名举世夸。
拟渔樵耕牧四首 其三 耕
作者：胤禛
朝代：清

茅屋疏篱翠蔓牵，绕篱桑拓翳平田。村中斑白闲无事，垄上青黄喜有年。比户机梭鸣月下，一家儿女聚灯前。那能更羡公侯贵，蟹美鱼肥稻熟天。
拟渔樵耕牧四首 其二 樵
作者：胤禛
朝代：清

一生踪迹在烟霞，不植条桑不种麻。翠柏斫来青带叶，古藤担去紫垂花。歌长时引猿窥穴，归晚常乘月到家。笔指云山为活计，那须卮酒祝篝车。
拟渔樵耕牧四首 其四 牧
作者：胤禛
朝代：清

平原浅草澹烟和，指点牛羊下绿坡。逐队饮时泉响细，偷闲卧处柳阴多。长河曲岸悠扬笛，斜日微风断续歌。借问道傍骑马客，何如犊背稳披蓑。
拟渔樵耕牧四首·渔
作者：胤禛
朝代：清

舴艋漂摇随处家，一篙绿水度年华。风罾逐浪蘋溪远，雨网冲烟柳渚斜。在在耽闲盟白鹭，朝朝买醉馔红虾。团圞儿女欢篷底，岂羡浮名举世夸。一生踪迹在烟霞，不植条桑不种麻。翠柏斫来青带叶，古藤担去紫垂花。歌长时引猿窥穴，归晚常乘月到家。笔指云山为活计，那须卮酒祝篝车。茅屋疏篱翠蔓牵，绕篱桑拓翳平田。村中斑白闲无事，垄上青黄喜有年。比户机梭鸣月下，一家儿女聚灯前。那能更羡公侯贵，蟹美鱼肥稻熟天。平原浅草澹烟和，指点牛羊下绿坡。逐队饮时泉响细，偷闲卧处柳阴多。长河曲岸悠扬笛，斜日微风断续歌。借问道傍骑马客，何如犊背稳披蓑。
新晴遣兴
作者：胤禛
朝代：清

远水明斜照，残霞有似无。岚光浮树杪，桥影射池隅。鹊唱平安曲，荷呈如意珠。天然诗里画，懒绘辋川图。
新绿
作者：胤禛
朝代：清

昨树花多叶，今看叶胜花。翠含新色嫩，绿重午阴斜。霁景鸣乾鹊，烟光乱乳鸦。最宜初夏候，掩映碧窗纱。
新霁苑中秋色颇佳临流玩赏率成一律
作者：胤禛
朝代：清

步辇从容雨后临，湖亭景物可追寻。幽花戏蝶红芳晚，密藻潜鳞碧涨深。寥泬天光增远趣，潺湲涧水静尘心。闲游不用调丝管，自有松篁奏好音。
早春
作者：胤禛
朝代：清

冻解和风至，璇杓正建寅。丛梅初绽玉，余雪已销银。柳眼窥人近，莺声到耳新。须知迎日处，应早被阳春。
早行
作者：胤禛
朝代：清

早行晴野树如烟，日出东山映绣鞯。寂寂荒村临水际，翩翩飞鸟向云边。空濛朝露侵衣润，艳冶闲花入目妍。扈从銮舆承色笑，欣随豹尾快扬鞭。
早起寄都中诸弟
作者：胤禛
朝代：清

晓起轻寒透薄帷，风光节物暗推移。正当边塞秋临早，况是关山月落迟。一雁孤鸣惊旅梦，千峰攒立动诗思。凤城诸弟应相忆，好对黄花泛酒卮。
旷然尘虑清
作者：胤禛
朝代：清

性静涵真趣，澄观宇宙中。未离人境外，顿觉俗情空。有色穿帘月，无心过竹风。一声长啸罢，俯仰浩靡穷。
春园读书
作者：胤禛
朝代：清

一片芳菲上苑东，昼长人坐落花风。蒙茸细草侵阶绿，浓艳夭桃映阁红。香惹游蜂窥几席，晴熏舞蝶傍帘栊。韶光脉脉春如海，讽咏芸编兴不穷。